Νέα | Ηλίας Χορευτάκης - Μουσικός | Page 3\nΜετά από ένα υπέροχο εικοσαήμερο ταξίδι στην Αυστραλία, επιστρέφουμε σήμερα στην πατρίδα μας, γεμάτοι από πολλές όμορφες και συγκινητικές στιγμές, καινούργιους φίλους και πολύ όμορφα συναισθήματα.\nAισθάνομαι την ανάγκη και την υποχρέωση να ευχαριστήσω όλους εκείνους που βοήθησαν σ’αυτή την περιοδεία, που μας τίμησαν με την παρουσία τους στα γλέντια μας, που μας υποδέχτηκαν και μας φιλοξένησαν με πολλή αγάπη και ενθουσιασμό……\nΝοιώθω την ανάγκη να ευχαριστήσω από καρδιάς όλους τους υπέροχους ανθρώπους που συναντήσαμε εδώ στο SYDNEY της Αυστραλίας, για την απίστευτη φιλοξενία τους, την καλοσύνη τους και την αγάπη που απλόχερα μας έδωσαν.\nΙδιαίτερα θέλω να ευχαριστήσω τον Πρόεδρο και το Διοικητικό Συμβούλιο του Συλλόγου Κρητών του SYDNEY, τον Angelo και τη Nicole, τον Ανδρέα τη Δέσποινα και τη φωτεινή τον Αντώνη και τη Μαρία Λαγουδάκη που είναι πάντα κοντά μας και διαθέτουν τον πολύτιμο χρόνο τους σε μας, και τον Αλέκο Τοπολιανάκη που μας άνοιξε το σπίτι του και περάσαμε μια υπέροχη βραδιά και όλους όσους παραβρέθηκαν στα γλέντια μας, μας αγκάλιασαν, και φρόντισαν να μας κάνουν να αισθανόμαστε πως ανήκουμε στην οικογένειά τους.\nΤέλος θέλω να πω ένα μεγάλο ΕΥΧΑΡΙΣΤΩ σε δυο πολύ σημαντικούς και αξιόλογους ανθρώπους, στον κύριο Γιώργο Γκούτση και στην υπέροχη σύζυγό του κυρία Ευγενία, που μας άνοιξαν το σπίτι τους, μας φιλοξένησαν και μας περιποιήθηκαν σαν να είμαστε δικά τους παιδιά.\nΟι στιγμές που ζήσαμε μαζί τους θα μείνουν ανεξίτηλα χαραγμένες στη μνήμη μας………..Εύχομαι μέσα από την καρδιά μου, υγεία σε όλους και καλή αντάμωση.”\nΟ Ηλίας Χορευτάκης είναι ένας οργανοπαίχτης της νεότερης γενιάς μουσικών που εδώ και 26 χρόνια προσφέρει στην…\nΣυνέντευξη στη Βάσω Τωμαδάκη.\n23 χρόνια δουλεύει ακούραστα πάνω στην Κρητική μουσική. Με το βιολί οτο χερι ταξιδεύει σε όλη την Ελλάδα μα και σε πολλές πόλεις του εξωτερικού. καταφέρνει να γίνει αγαπητός σε όλους και να βλέπει της νιότης του τα όνειρα να γίνονται πραγματικότητα. ..\nΠοια ήταν η πρώτη σου επαφή, με την παραδοσιακή μουσική;\nΑπό πολύ μικρός ακουγα Κρητικά τραγούδια γιατι οι γονεις μου έβαζαν συνεχώς κασέτες οτο μαγνητόφωνο (όπως το λεγαμε τοτε) με το ΝΑΥΤΗ, το ΚΟΥΝΕΛΗ, το ΣΚΟΡΔΑΛΟ, το ΜΟΥΝΤΑΚΗ και αλλους Κρητικούς καλλιτέχνες της εποχής. ‘Ετοι λοιπον οπως καταλαβαίνεις μεγάλωσα με τα Κρητικά τραγούδια και πλεον είναι πρόπος ζωής για μενα.\nΠοτέ απέκτησες το πρώτο σου μουσικό όργανο και αν ξεκίνησες με βιολί;\nΟ πατερας μου είχε στο σπίτι ένα βιολί και το γρατζουνούσα πότε πότε, αλλά το όργανο που ήθελα να μάθω ήταν το λαουτο. Ο πατερας μου αμως ήταν αντίθετος σ’ αυτο και επέμενε να μαθω βιολἰ, κάτι που τελικά έγινε, παρόλο που εγώ αντιδρούσα έντονα μέχρι που έμαθα το πρώτο κομμάτι. Τώρα βέβαια ειμαι ευτυχισμένος γιατί και βιολί παίζω αλλα και λαούτο.\nΠοιος ήταν ο δάσκαλος σου που σε βοήθησε στα πρώτα σου βήματα;\nΟ Μιχαλης ο Κουνελης ήταν αυτός που μου έδειξε τα πρώτα κομμάτια και ο βασικός υπαίτιος που παίζω σήμερα βιολί οπως και πολλα άλλα παιδιά. Θέλω να πω ενα μεγάλο ευχαριστώ σ’ αυτον και ο Θεος να τον αναπαυσει εκεί που βρίσκετε.\nΕίχες κάποιο πρότυπο; Και αν ναι ποιος ήταν;\nΟ άνθρωπος που θαύμαζα από μικρό παιδί ήταν ο Κώστας Παπαδάκης ο Ναύτης που με βοήθησε πάρα πολύ στο να εμπλουτίσω τις μουσικές μου γνώσεις αλλά και να μάθω βασικά πράγματα για την ιστορία της μουσικής μας. Όταν πέθανε ένιωσα οτι έχασα ένα κομμάτι του εαυτού μου γιατί με βοηθούσε μέχρι και τις τελευταίες του στιγμές. Ας τον αναπαύσει ο Θεός. Εγώ δεσμεύομαι να κάνω όλα όσα του είχα υποσχεθεί «Λίγο πριν το τέλος».\nΠότε αποφάσισες να ασχοληθείς επαγγελματικά με την παραδοσιακή μουσική;\nΔεν είχα σκεφτεί ποτέ οτι θα ασχοληθώ επαγγελματικά με τη μουσική. ‘Ένας ξάδερφος μου παντρευόταν και ήρθε και είπε του πατέρα μου να παίζω στο γαμο. Εγώ δεν ήθελα βέβαια αλλά επιμένανε όλοι και ετσι πήγα και έπαιξα. Χωρίς να καταλαβω πως, βρέθηκα να παίζω στα γλέντια και θέλω να ευχαριστήσω όλους αυτούς που με εμπιστεύθηκαν στις χαρές τους όλα αυτά τα χρόνια.\nΠοιοι ήταν οι πρώτοι συνεργάτες σου;\nΟ πρώτος μου συνεργάτης ήταν ο Χαρίλαος Βλαστάκης που με βοήθησε πολύ στα πρώτα μου βήματα. Συνεργαστήκαμε για 17 χρόνια περίπου και μακάρι τα νέα παιδια να βρουν ενα τέτοιο συνεργάτη οτο ξεκἱνημα τους.\nΠου και πότε έγινε το πρώτο γλέντι και τι αναμνήσεις έχεις από αυτό;\nΌπως σου είπα και παραπάνω το πρώτο μου γλέντι ήταν ο γάμος του ξαδέρφου μου του Αντώνη Χορευτάκη και έγινε στο Καστέλι το 1985 ατο κέντρο “Πικαντήλι”. Η αλήθεια είναι ότι κουράστηκα τόσο πολύ που νόμιζα ότι θα ξεκολλήσουνε τα χέρια μου από το κορμί μου. Ήταν μια εμπειρία όμως που θα τη θυμάμαι για παντα.\nΠοια είναι η γνώμη σου για την Κρητική μουσική;\nΘεωρώ ότι η μουσική μας βρίσκετε σε άνθιση αλλά θα πρέπει να μη τη κουράσουμε και να τη σεβαστούμε περισσότερο …. ..\nΥπάρχουν λόγοι ττου σε κάνουν να πικραίνεσαι με την Κρητική μουσική;\nΝαι πικραίνομαι πολλές φορές. Περισσότερο με πειράζει όταν βγαίνουν ορισμένοι και κάνουν τους ειδικούς ενὼ δεν έχουν ιδέα και βρίσκονται και σε θέσεις που επηρεάζουν τον κόσμο με λάθος πληροφορίες.\nΠριν λίγες μέρες κυκλοφόρησε η καινούρια σου δισκογραφική δουλειά, με γενικό τίτλο “Τση νιότης μου τα όνειρα”. Είναι αυτή η δουλεια ένα νεανικό όνειρο που έγινε πραγματικότητα;\nΠραγματικά είναι ενα παιδικό όνειρο και θεωρώ οτι παρόλο έχω γράψει κι άλλα CD αυτό είναι για μένα το πρώτο, γιατί έχει τραγούδια δικά μου δουλεμένα με μεράκι και ψυχή. Ελπίζω να αρέσουν και στο κόσμο γιατι μόνο τότε θα πω ότι κάτι έκανα.\n© 2012-2019 All Rights Reserved I Designed by: SoundGroup


Kosvoice | Η Φωνή της Κω | Η Αγγελική Βαρελλά προτείνει… (Η δυστυχία του να είναι κανείς μαθητής / Τι σκαρώνει ο λύκος;)\nΗ Αγγελική Βαρελλά προτείνει...\nΗ Αγγελική Βαρελλά προτείνει… (Η δυστυχία του να είναι κανείς μαθητής / Τι σκαρώνει ο λύκος;)\nΑνανεώθηκε 17:11 Παρασκευή, 16 Σεπτεμβρίου 2016 0 Η Αγγελική Βαρελλά προτείνει... Διαβάστηκε 1703 φορές\nΓράφει η Αγγελική Βαρελλά\nΝομίζω πως ο τίτλος του βιβλίου πρέπει να αλλάξει. Και θα το κάνω χωρίς να ρωτήσω τη συγγραφέα. Θα της ζητήσω μετά να με συγχωρέσει. Γιατί ο Κάρολος δεν παραπονιέται πουθενά για το σχολείο. Παραπονιέται που έχει ανάγωγους συμμαθητές και του κάνουν δύσκολη τη ζωή. Είναι αυτή η διαφορετικότητα που παρεμβαίνει και τον κάνει δυστυχισμένο. Στους συμμαθητές του δεν αρέσει το όνομα Κάρολος, δεν αρέσει το χρώμα του προσώπου του, που είναι άσπρο, δεν τους αρέσει που φοράει γυαλιά και κυρίως το γεγονός ότι δεν μπορεί να αντιδράσει. Και να μιλήσει σε κανέναν. Όταν όμως βρει το θάρρος να εμπιστευτεί το πρόβλημά του, όταν βρίσκει συμμάχους με κατανόηση, τότε τα πράγματα αλλάζουν προς το καλύτερο.\nΕλάτε λοιπόν να αλλάξουμε τον τίτλο, να τον κάνουμε:\nΗ ΕΥΤΥΧΙΑ ΝΑ ΕΧΕΙΣ ΚΑΛΟΥΣ ΣΥΜΜΑΘΗΤΕΣ και ένα καλό εκδότη που μαζί με το βιβλίο σάς δίνει δώρο και την αφήγηση της ιστορίας σε GRCODE\nΤΙ ΣΚΑΡΩΝΕΙ Ο ΛΥΚΟΣ;\nΕικόνες: Γεωργία Στύλου\nΜε μαεστρία διαπραγματεύεται η συγγραφέας την προκατάληψη. Όταν στα παραμύθια υπάρχει πάντα ένας κακός λύκος που αναστατώνει τους γύρω του, άντε να βγάλεις αυτή την ιδέα από το μυαλό σου. Ο λύκος είναι κακός. Πάει και τελείωσε.\nΑυτός ο λύκος, που πήγε στο χωριό, και που έχει εικονογραφήσει η Γεωργία Στύλου με μαχαίρια και πιρούνια και σκοινιά και άλλα εργαλεία, έχει ένα ύφος γεμάτο υποψία, αφού ξέρει ότι κανείς δεν τον συμπαθεί. Την ίδια υποψία που έχουν για τον χαρακτήρα του όλοι οι άλλοι. Όμως αυτός έχει ένα σχέδιο στο μυαλό του και στα πονηρά του ματάκια. Ένα σχέδιο για να βγάλει από πάνω του αυτήν την εικόνα που έχει δημιουργηθεί εδώ και χρόνια. Θα τα καταφέρει;


«Γρίφος» για τους φορολογούμενους η συμπλήρωση του Ε2 το 2021 - Newsbomb - Ειδησεις - News\nΟΙΚΟΝΟΜΙΑ 09/12/2020 07:30\n«Γρίφος» για τους φορολογούμενους η συμπλήρωση του Ε2 το 2021\nΣε «εφιάλτη» εξελίσσεται η πανδημία για τους φορολογουμένους που έχουν εισοδήματα από ενοίκια, καθώς όχι μόνον έχει ανατρέψει τους προϋπολογισμούς τους, αλλά τους φορτώνει με άγχη και άγνωστες υποχρεώσεις που θα αποκαλυφθούν το 2021 και συγκεκριμένα όταν έρθει η ώρα της υποβολής της αναλυτικής κατάστασης μισθωμάτων από ακίνητα, ήτοι του εντύπου Ε2 της φορολογικής τους δήλωσης.\nΣημειώνεται πως όλες οι επιχειρήσεις που πλήττονται από τον κορωνοϊό, σύμφωνα με τη διευρυμένη λίστα Κωδικών Αριθμών Δραστηριότητας, δικαιούνται υποχρεωτική μείωση ενοικίου κατά 40% στα επαγγελματικά τους ακίνητα. Το ίδιο ισχύει και για την κύρια κατοικία των εργαζομένων που τίθενται σε αναστολή σύμβασης εργασίας και για τη φοιτητική κατοικία των παιδιών τους.\nΓια τους ιδιοκτήτες που εκμισθώνουν ακίνητα στις επιχειρήσεις αυτές, αλλά και στους εργαζόμενους που πλήττονται, το 50% της ζημίας τους καταβάλλεται από το Δημόσιο και πιστώνεται στους τραπεζικούς λογαριασμούς τους. Με την κίνηση αυτή η κυβέρνηση αποδέχθηκε το βασικό αίτημα για επιστροφή του 50% των απωλειών κάθε ιδιοκτήτη, μέσω άμεσης επιδότησής του και όχι μέσω φορολογικού συμψηφισμού που ίσχυσε στην αρχή της κρίσης και αποδείχθηκε εξαιρετικά γραφειοκρατικός.\nΈτσι, για μίσθωμα 300 ευρώ ο ιδιοκτήτης θα λάβει για τον μήνα Δεκέμβριο ενοίκιο 180 ευρώ. Δηλαδή θα χάσει 120 ευρώ. Το 50% της απώλειας των 120 ευρώ, δηλαδή 60 ευρώ, θα πληρωθεί από το Δημόσιο. Για ενοίκιο 1.000 ευρώ ο ιδιοκτήτης θα λάβει για το Δεκέμβριο ενοίκιο 600 ευρώ. Δηλαδή θα χάσει 400 ευρώ. Το 50% της απώλειας των 400 ευρώ, δηλαδή 200 ευρώ, θα πληρωθεί από το Δημόσιο.\nΠροκειμένου να εισπράξει του ποσό της αποζημίωσης ο ιδιοκτήτης ακινήτου θα πρέπει να υποβάλει ηλεκτρονικά δήλωση απώλειας εισοδήματος (δήλωση Covid) για τον μήνα Δεκέμβριο στο σύστημα Taxisnet. Η αποζημίωση θα καταβληθεί τον Ιανουάριο με πίστωση στον τραπεζικό λογαριασμό που έχει δηλώσει ο ίδιος στο Taxisnet.\nΌλα τα παραπάνω, γεννούν πρόσθετες διαδικασίες για τα μηχανογραφικά συστήματα της ΑΑΔΕ, αλλά και για τους φοροτεχνικούς και τους φορολογουμένους. Μέχρι σήμερα οι φορολογούμενοι που εισέπρατταν ενοίκια από εκμίσθωση κατοικιών, γραφείων και καταστημάτων, υπέβαλαν ηλεκτρονικά πρώτα το έντυπο Ε2 (αναλυτική κατάσταση μισθωμάτων από ακίνητα) και αυτομάτως το εισόδημα που δήλωναν σε αυτό μεταφερόταν στο βασικό έντυπο Ε1 της φορολογικής δήλωσης.\nΓια να συμπληρωθεί η φορολογική δήλωση του 2021 θα πρέπει να ξεκαθαριστεί το εισόδημα που έλαβαν από μισθώματα το 2020, αυτό που συμψηφίσθηκε λόγω κορωνοϊού και εκείνο που επιστράφηκε ως αποζημίωση από το Δημόσιο.\nΑν και οι πληροφορίες αναφέρουν πως αυτή τη διαδικασία θα την επωμιστεί η ΑΑΔΕ, η οποία θα προ συμπληρώσει τους σχετικούς κωδικούς στο Ε2, ωστόσο η διαδικασία μόνον απλή δεν είναι και ήδη οι λογιστές ζητούν από την ηγεσία της φορολογικής διοίκησης να εκδώσει τις σχετικές οδηγίες και διευκρινήσεις για τη λογιστική διευθέτηση του θέματος το συντομότερο δυνατόν, ήτοι στις αρχές του 2021.


Παντελόνια και βερμούδες.\nΜέγεθος: 42 \nStefan - 6007-S/S20 - Blue - Παντελόνι Υφασμάτινο\nΥφασμάτινο παντελόνι σε slim γραμμή της Stefan από 97% βαμβάκι και 3% σπάντεξ. Ιδανικό για smart casual ντυσίματα. Διατίθεται σε μπλε χρώμα. Το μοντέλο φοράει 32 μέγεθος. Ύψος 1,80 Κιλά 85\nStefan - 6007-S/S20- Beige - Παντελόνι Υφασμάτινο\nΥφασμάτινο παντελόνι σε slim γραμμή της Stefan από 97% βαμβάκι και 3% σπάντεξ. Ιδανικό για smart casual ντυσίματα. Διατίθεται σε μπεζ χρώμα. Το μοντέλο φοράει 32 μέγεθος. Ύψος 1,80 Κιλά 85\nStefan - 6007-S/S20- Petrol - Παντελόνι Υφασμάτινο\nΥφασμάτινο παντελόνι σε slim γραμμή της Stefan από 97% βαμβάκι και 3% σπάντεξ. Ιδανικό για smart casual ντυσίματα. Διατίθεται σε πετρολ χρώμα. Το μοντέλο φοράει 32 μέγεθος. Ύψος 1,80 Κιλά 85\nCover Jeans - Chibo - s/s20-T0085 - Ecru - παντελόνι υφασμάτινο\nΥφασμάτινο παντελόνι, 98% βαμβάκι και 2% spandex, της Cover Jeans. Σε slim γραμμή και ελαστικό ύφασμα. Ιδανικό για όλες τις ώρες και εύκολο να συνδυαστεί με T-shirt και πουκάμισο. Διατίθεται σε εκρού χρώμα.\nCover Jeans - Chibo - s/s20-T0085 - Raf Blue - παντελόνι υφασμάτινο\nΥφασμάτινο παντελόνι, 98% βαμβάκι και 2% spandex, της Cover Jeans. Ιδανικό για όλες τις ώρες και εύκολο να συνδυαστεί με T-shirt και πουκάμισο. Διατίθεται σε raf μπλε χρώμα. Το μοντέλο φοράει νούμερο 32. Ύψος 1,80 - Κιλά 85\nCover Jeans - Chibo - s/s20 -T0085 - Black - παντελόνι υφασμάτινο\nΥφασμάτινο παντελόνι, 98% βαμβάκι και 2% spandex, της Cover Jeans. Ιδανικό για όλες τις ώρες και εύκολο να συνδυαστεί με T-shirt και πουκάμισο. Διατίθεται σε μαύρο χρώμα. Το μοντέλο φοράει νούμερο 32. Ύψος 1,80 - Κιλά 85\nCover Jeans - Chibo - s/s20-T0085- Taba - παντελόνι υφασμάτινο\nΥφασμάτινο παντελόνι, 98% βαμβάκι και 2% spandex, της Cover Jeans. Σε slim γραμμή και ελαστικό ύφασμα. Ιδανικό για όλες τις ώρες και εύκολο να συνδιαστεί με T-shirt και πουκάμισο. Διατίθεται σε ταμπά χρώμα. Το μοντέλο φοράει νούμερο 32. Ύψος 1,80 - Κιλά 85\nCover Jeans - Chibo - S/S20-T0085 - Pine - παντελόνι υφασμάτινο\nΥφασμάτινο παντελόνι, 98% βαμβάκι και 2% spandex, της Cover Jeans. Ιδανικό για όλες τις ώρες και εύκολο να συνδιαστεί με T-shirt και πουκάμισο. Διατίθεται σε χακί χρώμα. Το μοντέλο φοράει νούμερο 32. Ύψος 1,80 - Κιλά 85\nCover Jeans - Chibo - S/S20-T0085 - Beige - παντελόνι υφασμάτινο\nΥφασμάτινο παντελόνι, 98% βαμβάκι και 2% spandex, της Cover Jeans. Ιδανικό για όλες τις ώρες και εύκολο να συνδυαστεί με T-shirt και πουκάμισο. Διατίθεται σε μπεζ χρώμα. Το μοντέλο φοράει νούμερο 32. Ύψος 1,80 - Κιλά 85\nCover - Chibo - s/s20-T0085 - Blue - παντελόνι υφασμάτινο\nΥφασμάτινο παντελόνι, 98% βαμβάκι και 2% spandex, της Cover Jeans. Ιδανικό για όλες τις ώρες και εύκολο να συνδιαστεί με T-shirt και πουκάμισο. Διατίθεται σε μπλέ σκούρο χρώμα. Το μοντέλο φοράει νούμερο 32. Ύψος 1,80 - Κιλά 85\nBrokers - 20014-551-17 - Blue(077) - Παντελόνι υφασμάτινο\nΥφασμάτινο παντελόνι από 98% βαμβάκι και 2% ελαστάν της Brokers με ελαστικό ύφασμα.Σε slim γραμμή. Ιδανικό για όλες τις ώρες, για casual αλλά και καλά ντυσίματα. Διατίθεται σε μπλέ χρώμα. Το μοντέλο φοράει 32 μέγεθος. Ύψος 1,80 - Κιλά 85


Η Ζωη Και Τιποτ Αλλο - Ελληνικη λογοτεχνια (BKS.0271944)\nΑρχική > Βιβλία > Πεζογραφία > Η ΖΩΗ ΚΑΙ ΤΙΠΟΤ ΑΛΛΟ\nΗ ΖΩΗ ΚΑΙ ΤΙΠΟΤ ΑΛΛΟ\nΚΑΚΑΡΟΓΛΟΥ ΛΕΩΝΙΔΑΣ στην κατηγορία ΕΛΛΗΝΙΚΗ ΛΟΓΟΤΕΧΝΙΑ\n''Μια φορά με είχε ρωτήσει η Νίτσα. Τότε με τη βροχή. Που 'χαμε κρυφτεί κάτω από τα δέντρα κι ύστερα μουσκεμένοι βρεθήκαμε στην παλιά αποθήκη και κάναμε έρωτα μέχρι το πρωί. Με ρώτησε, τώρα το θυμάμαι καλά:\n''Αλήθεια, μπορείς ν' αγαπήσεις, Βασίλη;''\nΔεν της είχα απαντήσει. Δεν ήξερα τι σημαίνει αγάπη. Ο έρωτας δεν είναι αγάπη. Η αγάπη είναι έρωτας. Δεν ήξερα. Βαριόμουν να σκεφτώ τόσο δύσκολα πράγματα. Το μόνο σίγουρο πως αγάπη είναι το φως και ο αέρας της ζωής που όλα τα γεννάει. Τ' άλλα άστα να τα βρουν οι σοφοί και τα βιβλία τους.''\nΤέλη Μαΐου του 1989. Η τρομοκρατική οργάνωση "Πολίτες ενάντια στην τουριστική μόλυνση'' (Π.Ε.ΤΟΥ.Μ) συνταράσσει την παραθαλάσσια πόλη του νότου.\nΜια απροσδόκητη συνάντηση του εισαγγελέα Ξενοφώντα Κωνσταντινίδη με τον dj του κλαμπ ''Χρυσός Αιώνας'' δίνει νέα τροπή στην υπόθεση.\n''Κωμωδία παρεξηγήσεων'', το μυθιστόρημα ''Η ζωή και τίποτ' άλλο'' είναι προπάντων μια ιστορία για το φως. Το φως που καθημερινά λούζει την πόλη και τους ανθρώπους της.\nΗ ΖΩΗ ΚΑΙ ΤΙΠΟΤ ΑΛΛΟ (BKS.0271944)\nΗ ΖΩΗ ΚΑΙ ΤΙΠΟΤ ΑΛΛΟ BKS.0271944 ΚΑΚΑΡΟΓΛΟΥ ΛΕΩΝΙΔΑΣ ΚΑΚΑΡΟΓΛΟΥ ΛΕΩΝΙΔΑΣ ΕΛΛΗΝΙΚΗ ΛΟΓΟΤΕΧΝΙΑ Η ΖΩΗ ΚΑΙ ΤΙΠΟΤ ΑΛΛΟ


Online κράτηση πτήσης από Ζάγκρεμπ - για Δελχί τώρα από 565 € - Lufthansa\nΠτήση Ζάγκρεμπ Δελχί από 565 €\nΚαταπληκτικοί ναύλοι για την πτήση σας από Ζάγκρεμπ προς Δελχί\nΠροσπαθείτε να βρείτε προσιτές τιμές πτήσεων από Ζάγκρεμπ για Δελχί; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Δελχί DEL τον Μαΐου 2023 από 565 €.\nΕίτε πηγαίνετε Δελχί για μια επιχειρηματική συνάντηση είτε ταξιδεύετε προς Ινδία, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από Κροατία προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Ζάγκρεμπ προς Δελχί διατίθεται με 565 €, τον Μαΐου 2023.


Conspiracy Feeds: Κορίτσια ο ΝΑΤΟς!..\nΜάλλον μάταια θα περιμένουν οι έλληνες αυτό που δικαιούνται:\nΤην δημοσίευση της συμφωνίας που υπέγραψε στις Βρυξέλλες ο γλάρος υπουργός Εθνικής Άμυνας,\n..σχετικά με την ουσιαστικά παραχώρηση συγκυριαρχίας στο Αιγαίο.\nΈδωσε-πήρε ο υπερπατριώτης κουραμπιές και επί των ημερών του το όνειρο της\nτουρκιάς έγινε πραγματικότητα:\nΤο Αιγαίο έπαψε να είναι αμιγώς ελληνική θάλασσα, ελληνική επικράτεια.\nΗ προαιώνια μήτρα του ελληνικού πολιτισμού, η κοιτίδα του ελληνικού μεγαλείου της αρχαιότητας, έπαψε να είναι ελληνική.\nΤα γεράκια του ΝΑΤΟ, οι πολεμοκάπηλοι και πολεμοχαρείς Ούννοι-υπάλληλοι των μεγαλύτερων βιομηχανιών όπλων στον πλανήτη,\n..θα περιπολούν στο εξής υπό διάφορη ανά εξάμηνο ηγεσία (γερμανοί, γάλοι, τούρκοι, ό,τι νάναι) στο Αιγαίο, επιβάλλοντας την τάξη και την ειρήνη όπως ακριβώς την εννοούν αυτοί.\nΚαι αφού θα περιπολεί το ΝΑΤΟ, γιατί όχι να μην ανοίξει η όρεξη της Ρωσίας, της Κίνας, της Κορέας (αθάνατε Κιμ!), του Ισραήλ, και κάθε άλλου λιμασμένου για πόλεμο και αναταραχή;\nΚαι πώς θα αποφύγουμε πιά αυτή η γαλάζια αγκαλιά του πολιτισμού και της ομορφιάς να γίνει μιά θάλασσα θανάτου και αίματος;\nΠώς είναι δυνατόν τέτοιες συμφωνίες που αναιρούν αιώνες ιστορίας να υπογράφονται από έναν μόνο άνθρωπο, κι αυτόν επιπέδου ''γλάρου'';\nΘα καταλάβουμε επιτέλους οι έλληνες ότι μας ξεπουλάνε,\n..όχι μόνο την περιουσία μας, δημόσια και ιδιωτική,\n..αλλά και τα ιερά και τα όσια της πατρίδας,\n..κυριολεκτικά τους τάφους των προγόνων;\nΘα επαναστατήσουμε ποτέ στα σοβαρά εναντίον των σιχαμάτων-προδοτών που μας κυβερνούν;\nΚανονικά σήμερα θα έπρεπε τα τρακτέρ με συνοδεία εκατοντάδων χιλιάδων πολιτών να μπούνε όχι απλώς στην πλατεία Συντάγματος, αλλά μέσα στην Βουλή !\nΚανονικά θα έπρεπε να βγάλουμε έξω απ' τα υπουργεία τους τους υπουργούς σούρνωντας, και να τους αναγκάσουμε να δώσουν στην δημοσιότητα όλα αυτά που υπογράφουν,\n..συμφωνίες, συμβάσεις, δάνεια, τα πάντα. Μαζί μάλιστα με την αναλυτική κατάσταση του υποτιθέμενου ''χρέους''.\nΠού χρωστάμε και τί;\nΦτάνει πιά η παθητικότητα.\nΟι απατεώνες δεν έχουν ηθικό και τσίπα να εκτιμήσουν την υπομονή και την μετριοπάθεια.\nΊσα-ίσα, αποθρασύνονται περισσότερο.\nΧάσαμε το μέλλον μας, χάσαμε την περιουσία μας, χάσαμε την υγεία και την ψυχική μας ηρεμία, χάσαμε τις επιχειρήσεις και τον ορυκτό μας πλούτο.\nΧάνουμε τώρα και κομμάτια της επικράτειας.\nΚαιρός να πούμε ''φτάνει πιά!'',\n..ή να σωπάσουμε για πάντα!..


Όταν ο Ken Norton έσπασε το σαγόνι του Muhammad Ali '); });\nΌταν ο Ken Norton έσπασε το σαγόνι του Muhammad Ali\nSPORT24.GR 31.03.2016 | 15:05\nΜία μέρα σαν και τη σημερινή (31/3) γράφτηκε στο βιβλίο ιστορίας της επαγγελματικής πυγμαχίας πως ο Ken Norton έσπασε το σαγόνι του Muhammad Ali.\nΣ' ένα παιχνίδι 12 γύρων και στο οποίο δεν έπεσε ούτε ένα νοκ - ντάουν ο Norton πήρε νίκη με πλειοψηφική απόφαση των κριτών, αφήνοντας στον Ali για... ενθύμιο το σπασμένο του σαγόνι.\nΑξίζει να σημειωθεί πως ο Ali είχε αγωνιστεί με σπασμένο το σαγόνι από τον πρώτο κιόλας γύρο και αποτελεί άθλο που άντεξε μέχρι το τέλος. Τον Σεπτέμβριο της ίδιας χρονιάς έγινε η ρεβάνς με τον Muhammad να κερδίζει αυτός αυτή τη φορά, αλλά και πάλι το αποτέλεσμα κρίθηκε σε πλειοψηφική απόφαση.


Διασώστης - Πλήρωμα Ασθενοφόρου: Ιανουαρίου 2009\nΔεν θυμάμαι πότε ξεκίνησε αυτή περιπέτεια για τους Διασώστες, αλλά κάποτε πρέπει να τελειώνει. Δεν ξέρω τι προσφέρει ο ΟΚΑΝΑ και ούτε είναι δική μου δουλειά να αξιολογήσω το έργο του. Αυτό που ξέρω είναι αυτό που βλέπω. Για να διαφημίζονται ότι έχουν Κινητή Μονάδα και Μηχανές και βοηθούν τους χρήστες, μας έχουν φορτωθεί για τα καλά. Κάποιοι συνάδελφοι έχουν εγκλωβιστεί εκεί και είναι υποχρεωμένοι: Να εργάζονται σε ένα πανάρχαιο "χρέπι" και να συνεργάζονται με γιατρούς που δεν ανήκουν στο ΕΚΑΒ.\nΔεν καταλαβαίνω γιατί ο ΟΚΑΝΑ δεν λειτουργεί ανεξάρτητα την Μονάδα του και τις Μηχανές του; Γιατί οι Διασώστες του εργάζονται σε θέσεις του ΕΚΑΒ και ζητάει προσωπικό του ΕΚΑΒ για να λειτουργήσει την Μονάδα του; Γιατί δεν αντικαθιστά αυτό το ερείπιο; Γιατί το ΕΚΑΒ επιτρέπει να συνεχίζεται αυτή η κατάσταση; Δεν μας φτάνουν τα χάλια μας; Πρέπει να καλύπτουμε και τα χάλια των άλλων;\nΚαι σε τελική, ποια είναι η προσφορά της Κ. Μονάδας του ΟΚΑΝΑ; Μια Narcan στον χρήστη, για να σηκωθεί από το δρόμο για να μην ενοχλεί την αισθητική των περαστικών και των καταστηματαρχών; Έχουν αναζητήσει, οι υπεύθυνοι του Οργανισμού, διεθνή πρωτόκολλα αντιμετώπισης των χρηστών; Μετά τι γίνονται αυτοί οι χρήστες; Πάνε και πέφτουν πιο κάτω και τους μαζεύει κάποιο ασθενοφόρο για το εφημερεύον Νοσοκομείο. Και μόλις βγουν τρέχουν στο Κέντρο και πάλι από την αρχή.\nΚατά τα άλλα ο ΟΚΑΝΑ έχει Προέδρους, Αντιπροέδρους, Διευθυντές και δεκάδες καρέκλες, για να ζεσταίνουν τον κώλο τους μερικοί και να καλοπληρώνονται. Ας το κάνουν, αλλά χωρίς τις πλάτες των Διασωστών του ΕΚΑΒ. Ρώτησε κανείς τους συναδέλφους αν τους αρέσει να δουλεύουν αυτό το ερείπιο;\nΤι να πω. Ελπίζω την επόμενη φορά παιδιά να ανατιναχτεί και να γλυτώσουμε. Φροντίστε να μην είσαστε μέσα.\nΑναρτήθηκε από Κυριάκος Σιδηρόπουλος στις 11:51 π.μ. Δεν υπάρχουν σχόλια:\nΠροτείνω και πιστεύω πως κανείς συνάδελφος δεν θα έχει αντίρρηση, τέτοια κουτιά να μπουν σε όλα τα ασθενοφόρα και τα χαρτάκια να τα μαζεύει το Υπουργείο Υγείας, για να έχει στοιχεία να δώσει εύφημη μνεία στον Πρόεδρο του ΕΚΑΒ και στα στελέχη της ΔΑΚΕ, που έχουν φτάσει τον οργανισμό σε τόσο υψηλό επίπεδο παροχής υπηρεσιών στον πολίτη. Η φωτογραφία από το Νοσοκομείο Ν.Θ.Α. (25/01/09).\nΑναρτήθηκε από Κυριάκος Σιδηρόπουλος στις 11:10 μ.μ. Δεν υπάρχουν σχόλια:\nΜε την ευκαιρία μιας ανάρτησής μου προηγούμενων ημερών που αναφέρεται σε πτυχιούχους Διασώστες, συνάδελφος μου έστειλε τις παραπάνω φωτογραφίες που αναφέρονται σε διάσωση από αμπάρι πλοίου "από μη πτυχιούχους ΙΕΚ και χωρίς τη βοήθεια της Πυροσβεστικής", όπως χαρακτηριστικά αναφέρει. Μπορούμε να διακρίνουμε μια πολύ καλή ακινητοποίηση και μία ασφαλή ανάσυρση, από συναδέλφους που έχουν συναίσθηση της αποστολής τους, δεν φοβούνται να αναλάβουν τις ευθύνες τους και αποτελούν ζωντανή διαφήμιση για το ΕΚΑΒ. Αυτοί σώζουν την κατάσταση και χάρη στη δική τους δουλειά επιβιώνουν κάποιοι άλλοι.\nΑυτοί οι συνάδελφοι έχουν την ατυχία να διοικούνται από άσχετους καρεκλοκένταυρους με Μάστερ στο ρουσφέτι και εξειδίκευση στην κομπίνα. Όπως ξέρεις συνάδελφε, "τα εργαλεία κάνουν το μάστορα". Σε όλον τον Πλανήτη οι τραυματίες ανασύρονται με συσκευές όπως αυτή της φωτογραφίας που δημοσιεύω πιο κάτω (τύπου Neil Robertson) και όχι σε ύπτια θέση, αλλά κάθετη για τον λόγο που πολύ καλά ξέρεις.\nΚαι εσύ δεν τα έχεις και ούτε θα τα αποκτήσεις ποτέ, γιατί αυτοί στους οποίους απευθύνουμε τις εισηγήσεις μας δεν ξέρουν, όχι τι είναι ανάσυρση, αλλά ούτε πόσες ρόδες έχει το ασθενοφόρο. Και αν τους πεις και κάτι, για να βγουν από πάνω θα σε καλέσουν σε απολογία γιατί δεν περίμενες την Πυροσβεστική να βγάλει τον τραυματία νεκρό και σε τεύχη, για να είσαι τυπικά εντάξει.\nΚαι μια και ανοίξαμε τέτοια συζήτηση άκου κι αυτό. Το ΕΚΑΒ δεν παίρνει κανένα μέτρο διάσωσης για τους ασθενείς που αεροδιακομίζει, παρ' ότι έχουν γίνει σχετικές αναφορές στο παρελθόν. Συγκεκριμένα: το ιπτάμενο προσωπικό της Π. Αεροπορίας και το αντίστοιχο του ΕΚΑΒ, εκπαιδεύονται στη διάσωσή τους σε περίπτωση αναγκαστικής προσθαλάσσωσης και επιπλέον εφοδιάζονται με σωσίβια. Και ο ασθενής; Τι γίνεται ο ασθενής που είναι δεμένος στο φορείο του ελικοπτέρου, σ' αυτήν την περίπτωση; Μήπως είναι καταδικασμένος σε μαρτυρικό θάνατο;\nΑκόμη και στην περίπτωση που κάποιος Διασώστης αποφασίσει να το παίξει Nikolas Cage και επιχειρήσει ηρωικά να τον διασώσει, τι γίνεται με τους διασωληνωμένους ασθενείς; θα πάρει μαζί του τον αναπνευστήρα και τη φιάλη του οξυγόνου; Μήπως εξέτασε κανείς την περίπτωση να προμηθευτεί το ΕΚΑΒ φορεία που επιπλέουν, με θέση ανάρτησης αναπνευστήρα και φιάλης, ή η σχετική αναφορά πήγε στο φάκελλο "ταχείας ενέργειας";\nΜήπως όμως, λέω μήπως, πρέπει κάποιος ασθενής να πάει σε έναν Δικηγόρο και να τους ζητήσει ότι έχουν και δεν έχουν σαν αποζημίωση, επειδή τον μετέφεραν με ελικόπτερο και ενώ πήραν όλα τα μέτρα για να σωθεί το προσωπικό τους στην περίπτωση που ανέφερα, αυτόν τον καταδίκασαν εκ των προτέρων σε θάνατο;\nΚαι επειδή ότι και να λέμε πάει χαμένο να πούμε άλλη μια φορά μπράβο στους συναδέλφους που επιμένουν να κάνουν τη δουλειά τους, σε πείσμα της γενικότερης διάλυσης του συστήματος.\nΚαι να δημοσιεύσω τις φωτογραφίες που μου έστειλε φίλος του Πολεμικού Ναυτικού, γνωρίζοντας την αγάπη μου για "πραγματικά ελικόπτερα".\nΑναρτήθηκε από Κυριάκος Σιδηρόπουλος στις 11:20 μ.μ. Δεν υπάρχουν σχόλια:\nΕτικέτες Αεροδιακομιδές, Διάσωση, Διασώστης, ΕΚΑΒ, Ελικόπτερο, Πολεμικό Ναυτικό\nΧωρίς σχόλια μου την έστειλε ο συνάδελφος, χωρίς σχόλια την δημοσιεύω. Τι να πει κανείς γι' αυτή τη χώρα! Ο καθένας κάνει ότι θέλει.\nΒγήκε λοιπόν η πολυαναμενόμενη προκήρυξη και το ΕΚΑΒ είναι έτοιμο για άλλο ένα άλμα στο μέλλον. Μια και κανείς δεν είναι ευχαριστημένος, μπορούμε τουλάχιστον να αστειευόμαστε.\nΡίχνοντας μια ματιά στις θέσεις εύκολα διαπιστώνουμε, ότι στην επαρχία πάνω από τις μισές, μυρίζουν φωτογραφία. Αυτές που ενδιαφέρουν πολύ κόσμο είναι οι θέσεις στην Αθήνα. 85 στο σύνολο από τις οποίες 34 με προϋπηρεσία και 17 χωρίς. Γιατί 17 χωρίς; Για να διοριστούν οι γυναίκες και κάποιοι άντρες που δεν έχουν προϋπηρεσία. Οι υπόλοιπες για πολύτεκνους, ή τρίτεκνους και ένας μουσουλμάνος. Για να δούμε ποιος είναι ο Μουσουλμάνος από την Θράκη, που δεν έχει τα προσόντα να βάλει τα χαρτιά του στις άλλες κατηγορίες και πρέπει να διοριστεί οπωσδήποτε και μάλιστα στο ΕΚΑΒ της Αθήνας; Πόσους ψήφους πομάκων θα φέρει στη ΝΔ; Γιατί ότι και να κάνουν τις εκλογές θα τις χάσουν.\nΤέλος πάντων, κρίμα στα παιδιά που περίμεναν να διοριστούν και θα μείνουν έξω, κρίμα στα παιδιά που περίμεναν μετάθεση και θα συνεχίσουν να περιμένουν. Πάμε για την επόμενη.\nΑναρτήθηκε από Κυριάκος Σιδηρόπουλος στις 7:38 μ.μ. Δεν υπάρχουν σχόλια:\nΕτικέτες Διασώστης, ΕΚΑΒ, ΙΕΚ, προκήρυξη\nΑναρτήθηκε από Κυριάκος Σιδηρόπουλος στις 11:50 π.μ. 3 σχόλια:\nΌταν η Κεντρική Υπηρεσία του ΕΚΑΒ αδυνατεί να κουνηθεί και στα απλούστερα επίγεια περιστατικά και βρίσκεται μονίμως απολογούμενη στους πολίτες της Αττικής, κάποια παραρτήματα με ελάχιστα (και στην συγκεκριμένη περίπτωση δανεικά) μέσα, γράφουν ιστορία και σώζουν την κατάσταση.\nΧωρίς A109, ή Super Puma, χωρίς την υποστήριξη του μηχανισμού της πολεμικής Αεροπορίας, αλλά με άριστη γνώση του αντικειμένου και πλήρη επίγνωση της αποστολής τους, η Γιατρός και ο Διασώστης του ΕΚΑΒ Βόλου έκαναν απλά, αλλά αποτελεσματικά τη δουλειά τους: Έσωσαν τον άνθρωπο. Και σίγουρα δεν περιμένουν μπράβο, ούτε από μένα, ούτε από τη Διοίκηση, η οποία αντί να εκμεταλλευτεί τις δυνατότητες του τμήματος Αεροδιακομιδών, έχει πετάξει στα σκουπίδια όλες τις προτάσεις ανάπτυξής του και επιδίδεται σε διώξεις και εκβιασμούς ιπταμένων στελεχών, προσπαθώντας να διασκεδάσει το σύνδρομο ανεπάρκειας\nπου την διακατέχει.\nΑναρτήθηκε από Κυριάκος Σιδηρόπουλος στις 10:52 μ.μ. Δεν υπάρχουν σχόλια:\nΕτικέτες Αεροδιακομιδές, Ασθενοφόρο, Διασώστης, Διοίκηση, ΕΚΑΒ, ΕΚΑΒ Βόλου, Ελικόπτερο\nΌχι δεν έχω DVD με αμαρτίες Κυβερνητικών στελεχών. Δεν είναι της μόδας γιατί τα σκάνδαλα είναι καθημερινότητα πλέον.\nΘέλω να σας πω ότι, εκτός από όσα έχουν γραφτεί και γράφονται καθημερινά για τη δουλειά μας, έχουν γυριστεί και δύο καταπληκτικές ταινίες. Την δεύτερη την γνωρίζουμε όλοι. Πρόκειται για μία δραματική ταινία του 1999 με πρωταγωνιστή τον Nicolas Cage σε σκηνοθεσία Martin Scorsese, το "Bringing out the dead".\nΗ πρώτη είναι μία κωμωδία του 1976, το "Mother, Jugs & Speed", με πρωταγωνιστές τους καταπληκτικούς Raquel Welch, Bill Cosby και Harvey Keitel.\nΜπορούμε να τις βρούμε στο Ίντερνετ (για την πρώτη δυστυχώς δεν υπάρχουν υπότιτλοι) και πιθανά σε κάποια Βίντεοκλαμπ. Όποιοι συνάδελφοι δυσκολεύονται να τις βρουν, αλλά θέλουν να τις έχουν, μπορούν να μου στείλουν ένα μήνυμα και ευχαρίστως να τους παρέχω ένα αντίγραφο (εννοείται δωρεάν).\nΕίναι δύο ταινίες που κατά τη γνώμη μου, θα έπρεπε να προβάλλονται στο ΙΕΚ, ως εκπαιδευτικό υλικό.\nΑναρτήθηκε από Κυριάκος Σιδηρόπουλος στις 9:34 μ.μ. Δεν υπάρχουν σχόλια:\nΕτικέτες Ασθενοφόρο, βίντεο, Διασώστης, ΕΚΑΒ, Εκπαίδευση, ΙΕΚ ΕΚΑΒ\nΌπως όλοι ξέρουμε, έτσι όπως πάει το πρόγραμμα, όταν η ομάδα σου είναι μέσα μία γιορτή είναι μέσα όλες. Εκτός αν πάρεις άδεια, ή ρεπό. Ή καμιά ασθένεια. Μια και είμαι παλιός και αντέχω, είπα να καθίσω να δουλέψω να φύγει κανένας νέος παραπάνω, από αυτούς που ήρθαν στην Αθήνα για να πάρουν μετάθεση. Εύκολα πράγματα τους είπαν αυτοί που τους συμβούλευσαν στην καφετέρια του χωριού και τους έπεισαν να έρθουν στο ΕΚΑΒ. Στην πρώτη ευκαιρία θα φύγετε τους είπαν οι Διοικούντες και οι συνδικαλιστές. Και φτάσαμε σήμερα στο σημείο στην Αθήνα να ψάχνεις Αθηναίο με το κερί. Τα δύο τρίτα, περιμένουν μετάθεση. Οι μισοί (τα βύσματα) έχουν φύγει και τα ασθενοφόρα υπολειτουργούν. Δεν είναι δυνατόν να φύγουν οι υπόλοιποι, όσες φορές και να ψηφίσουν ΔΑΚΕ, όσους τεμενάδες και να κάνουν στον Πρόεδρο, γιατί θα κλείσει το μαγαζί. Και οι συνάδελφοι περιμένουν. Άλλος πέντε χρόνια, άλλος τρία, άλλος δύο. Και μόνιμη συζήτηση στα πηγαδάκια, πότε θα βγει η προκήρυξη Να έρθουν άλλα παιδιά από την επαρχία και αυτοί να πάνε στα χωριά τους, στις οικογένειές τους, να κάνουν ένα περιστατικό και να γυρίσουν στην καφετέρια από την οποία ξεκίνησαν, γιατί δεν μπορούσαν να φανταστούν ότι θα ξεμείνουν στην Αθήνα να γίνουν σώνει και καλά Διασώστες. Για Δημόσιοι Υπάλληλοι ήρθαν και αν συνεχίσουν με 8 περιστατικά στη βάρδια, σε μια δουλειά από την οποία επιθυμούν μόνο την μισθοδοσία, σε λίγο θα εμφανίσουν κατάθλιψη. Τέλος πάντων τους εύχομαι το καλύτερο με τον καινούριο χρόνο, αλλά αυτή η κατάσταση δεν αλλάζει, γιατί κανένας δεν θέλει να την αλλάξει.\nΗ βάρδια τα Φώτα ξεκίνησε χαλαρά και για δύο ώρες χαζεύαμε στον Τομέα. Μήνες είχε να γίνει αυτό. Κατά τις 9 που ξύπνησαν οι Αθηναίοι, αρχίσαμε να πηγαινοερχόμαστε στο Νοσοκομείο με κάτι πονόκοιλους και κάτι πυρετούς, για να φτάσει το μεσημέρι και να πάμε σπίτια μας.\nΤη νύχτα ακόμη πιο χαλαρά, κάτι μεθυσμένοι, κάτι άστεγοι, κάτι ψιλά τροχαία. Μέχρι και τις διακομιδές κάναμε. Στο κέντρο ησυχία. Ακόμη και οι αλλοδαποί έμειναν στα σπίτια τους, γιατί βαρέθηκαν όλον τον χαβαλέ των ημερών. Μόνο κάτι ομάδες μαύρων κυκλοφορούσαν στην Πειραιώς, για να υποδεχτούν τους εμπόρους, που έφεραν φρέσκο πράμα, αφού αυτές τις μέρες η ζήτηση ανεβαίνει και κόντεψαν να ξεμείνουν. Ο καλός ο έμπορος όμως δεν αφήνει ποτέ τον πελάτη έτσι.\nΚαι με την Αστυνομία οχυρωμένη στα Τμήματα, για να αποκρούσει τους τρομοκράτες, σε λίγο θα στήσουν κιόσκια.\nΜ' αυτά και άλλα έγινε και ο περίφημος ανασχηματισμός και τι να πει κανείς. Μάπα το καρπούζι. Συνεχίζουμε ως έχει, με τον ίδιο υπουργό, τον ίδιο Πρόεδρο, χωρίς γιατρούς, χωρίς Διασώστες, χωρίς υλικά, με ρουσφέτια και παραμύθια. Το μόνο που μένει είναι μήπως και γίνουν εκλογές να φύγει ολόκληρη η κυβέρνηση και ησυχάσουμε.\nΑναρτήθηκε από Κυριάκος Σιδηρόπουλος στις 12:10 μ.μ. Δεν υπάρχουν σχόλια:\nΕτικέτες Ασθενοφόρο, ΔΑΚΕ, Διασώστης, ΕΚΑΒ, Έμποροι ναρκωτικών, μετάθεση, Πρόεδρος, προκήρυξη\nΚαλή χρονιά σε όλους παιδιά και ότι επιθυμείτε για τον καινούριο χρόνο. Πρώτα και πάνω απ' όλα υγεία - για όλο τον κόσμο υγεία. Ύστερα αισιοδοξία για τον 2009. Να είναι καλύτερο από το 2008. Και θα είναι, γιατί χειρότερο δεν γίνεται.\nΌπως ήταν αναμενόμενο, το Α10 άλλαξε το χρόνο με περιστατικό μέσα, καθ' οδόν προς το Ιπποκράτειο, για να τους κάνουμε ποδαρικό. Πρέπει να ομολογήσω ότι έπεσα έξω στις προβλέψεις μου και δεν έγινε ο μεγάλος χαμός. Καλύτερα. Ο Ερυθρός την έβγαλε καθαρή και στο χειρουργικό ήταν χαλαρά όλη τη νύχτα. Σε κάθε περίπτωση σ' αυτό το Νοσοκομείο είναι πιο οργανωμένοι, έχουν σύστημα με τα περιστατικά και δεν κολλάνε ούτε στιγμή.\nΑυτοί που είναι εκτός πραγματικότητας, χρόνια τώρα είναι οι παθολόγοι. Με το που μπαίνεις και χωρίς να κοιτάξουν προς τον ασθενή, έχουν έτοιμο το μπαλάκι. Δεν γίνεται να αφήσεις περιστατικό στο παθολογικό, χωρίς να μαλώσεις. Ούτε την πρωτοχρονιά.\nΑναρτήθηκε από Κυριάκος Σιδηρόπουλος στις 11:40 π.μ. Δεν υπάρχουν σχόλια:\nΕτικέτες Α10, Ασθενοφόρο, Διασώστης, ΕΚΑΒ, Ερυθρός Σταυρός, Παθολόγοι, Πρωτοχρονιά


Ιμπραΐμοβιτς : Ο γηραιότερος που σκοράρει 10 γκολ στη Serie A (pic) - thetimes.gr\nΙμπραΐμοβιτς : Ο γηραιότερος που σκοράρει 10 γκολ στη Serie A (pic)\nΕπέστρεψε και συνεχίζει να κάνει πλάκα. Ο Ζλάταν Ιμπραΐμοβιτς δεν χτυπιέται από την ηλικία και σκοράρει χωρίς σταματημό μέχρι και στα 38 του.\nΗ Μίλαν πραγματοποίησε ένα εκπληκτικό κλείσιμο στη σεζόν, μένοντας αήττητη στα τελευταία 12 παιχνίδια της. Ο απόλυτος πρωταγωνιστής για τους «ροσονέρι», δεν ήταν άλλος από τον Ζλάταν Ιμπραΐμοβιτς, ο οποίος δεν σταματάει να σπάει ρεκόρ ακόμα και σε ηλικία 38 χρονών και 302 ημερών.\nΟ Σουηδός κατέρριψε ακόμη ένα ρεκόρ και έγινε ο γηραιότερος ποδοσφαιριστής στην ιστορία της Serie A, που φτάνει τα 10 γκολ σε μία σεζόν. Μάλιστα κατάφερε να το κάνει αυτό μέσα σε μόλις έναν γύρο πρωταθλήματος, αφού μετακόμισε στο Μιλανέλο τον Ιανουάριο.\nΠαναθηναϊκός : Ο Εμμανουηλίδης θα κριθεί στην προετοιμασία


ΣΕΡΡΑΙΚΟΝ ΘΑΡΡΟΣ | SERRAIKON THARROS Αυτοκριτική Παππά για τα βοήθημα των Χριστουγέννων - ΣΕΡΡΑΙΚΟΝ ΘΑΡΡΟΣ | SERRAIKON THARROS\nΑυτοκριτική Παππά για τα βοήθημα των Χριστουγέννων\n« Κάναμε λάθη… αλλά η στόχευση δίνει την εικόνα»\nΑναγνώρισε ότι το βοήθημα έλαβαν συνταξιούχοι του Εξωτερικού που δεν το δικαιούνταν\nΑποδέχθηκε την κριτική που άσκησε το «Σ.Θ.» στην κυβέρνηση για το βοήθημα που δόθηκε τα Χριστούγεννα του 2016 ο υπουργός Ψηφιακής Πολιτικής, Τηλεπικοινωνιών και Ενημέρωσης Νίκος Παππάς στο πλαίσιο της συνέντευξης Τύπου που παραχώρησε στα Μέσα Μαζικής Ενημέρωσης. Παραδέχθηκε ότι η διασταύρωση στοιχείων έπρεπε να γίνει και για τους συνταξιούχους του Εξωτερικού στα Βιβλιάρια των οποίων πιστώθηκε το βοήθημα που δόθηκε τον Δεκέμβριο του 2016, παρότι οι συντάξεις είναι μεγάλες για την εποχή που ζούμε.\nΜας μιλήσατε για τεχνολογική επανάσταση κύριε Υπουργέ και ορθώς το πράξατε. Γνωρίζετε όμως ότι το βοήθημα που δώσατε τα Χριστούγεννα το έλαβαν συνταξιούχοι του Εξωτερικού οι οποίοι λαμβάνουν συντάξεις πάνω από 1000 ευρώ επειδή εμφανίζονται στην Ελλάδα να λαμβάνουν συντάξεις 50 και 70 ευρώ από τον ΟΓΑ ή το ΙΚΑ\nΤην φορολογική τους δήλωση δεν την ελέγξατε; Δεν αναρωτηθήκατε πως είναι δυνατόν να ζουν κάποιοι άνθρωποι με 50 ή 70 ευρώ το μήνα;\nΔεν είμαι βέβαιος αν υπάρχει δυνατότητα άμεσης διασταύρωσης αλλά θίγεται ένα παρά πολύ σημαντικό ζήτημα. Αν δεν τα έχουν δηλωμένα υπάρχει πρόβλημα παρανομίας. Εδώ έχετε δίκαιο ότι όταν γίνονται τέτοιες παρεμβάσεις, να εξαντλούνται όλες οι δυνατότητες ώστε να είναι πραγματικά στοχευμένες. Διότι αντιλαμβάνεστε ότι η δική μας κίνηση όταν πήραμε αυτή την απόφαση ήταν τα 650 εκατομμύρια να τα διοχοτεύσουμε στους συνταξιούχους που δεν έχουν οικονομικές δυνατότητες.\nΔεν πήγαν όμως κύριε υπουργέ;\nΕντάξει κάνω δεκτή την κριτική σας ότι θα μπορούσαμε αν είχαμε λίγο χρόνο παραπάνω να λάβουμε και άλλα μέτρα, αλλά αυτό είναι ένα φαινόμενο οριακό. Εδώ έχουμε 1,5 εκατομμύριο δικαιούχους οι οποίοι πήραν μία ανάσα. Αυτή είναι η μεγάλη εικόνα. Για τις λεπτομέρειες είμαι ο τελευταίος που θα σταθεί ενώπιον σας να πει ότι αυτή η κυβέρνηση έχει το αλάθητο.\nΝα το μεταφέρετε όμως στα μέλη της κυβέρνησης σας;\nΒεβαίως και θα το μεταφέρω. Μακάρι να κάνουμε τέτοιου τύπου λάθη. Μακάρι να έχουμε τη δυνατότητα παροχών και να διαπιστώνουμε ότι τις πήρε οριακά και ένα κομμάτι που δεν το δικαιούταν. Μακάρι να συνεχίσει να είναι αυτό το πρόβλημα μας και σας το λέω με πάσα ειλικρίνεια.


Έναρξη επιδημητικών στην Κύπρο - Κυνηγός & Φύση Οnline\nΑρχική›ΝΕΑ›Έναρξη επιδημητικών στην Κύπρο\nΗ Υπηρεσία Θήρας και Πανίδας, με την ευκαιρία της πρώτης κυνηγετικής εξόρμησης του επιδημητικού θηράματος, εύχεται σε όλους τους κυνηγούς καλά και ασφαλή κυνήγια και τους καλεί όπως καθ’ όλη την κυνηγετική περίοδο, που αρχίζει την Κυριακή 1/11/2020, να τηρούν όλους τους γραπτούς και άγραφους νόμους του κυνηγίου και να δείξουν τον απαραίτητο σεβασμό στους συναδέλφους τους και στις ξένες περιουσίες που θα τους φιλοξενήσουν.\nΕπιπρόσθετα, οι κυνηγοί θα πρέπει να επιδείξουν την απαραίτητη κυνηγετική συνείδηση, να μην δημιουργούν μεγάλες κυνηγετικές ομάδες με μεγάλο αριθμό κυνηγών και κυνηγετικών σκύλων έτσι ώστε το θήραμα να έχει αυξημένες πιθανότητες διαφυγής και να μην ανέχονται τη λαθροθηρία κατά τη διάρκεια της νύκτας καθώς και όσους δεν αντιλαμβάνονται το ρόλο που διαδραματίζουν οι απαγορευμένες περιοχές κυνηγίου και το ΚΟΤΑ.\nΑκόμα στους κυνηγούς επισημαίνονται τα πιο κάτω:\n1. Το κυνήγι του λαγού, της πέρδικας και της φραγκολίνας θα επιτρέπεται κάθε Κυριακή και Τετάρτη από την 1/11/2020 μέχρι τις 27/12/2020 δηλ. για 17 εξορμήσεις.\n2. Πρέπει να φέρουν πάντοτε μαζί τους την ανανεωμένη άδεια κυνηγίου τους, να έχουν εκδώσει την άδεια χρήσης κυνηγετικών σκύλων, όσοι θα κυνηγήσουν με τη συνοδεία σκύλων και να έχουν πάντοτε μαζί τους την άδεια κατοχής του όπλου τους. Η ανανέωση των αδειών κυνηγίου συνεχίζεται και γίνεται είτε ηλεκτρονικά μέσω της ιστοσελίδας της JCCsmart (www.jccsmart.com), είτε μέσω εμπορικών τραπεζών.\n3. Το ΚΟΤΑ για τους λαγούς είναι ένας (1), για τα περδίκια τέσσερα (4) για τις φραγκολίνες μία (1) και απεριόριστο για τα άλλα θηράματα,\n4. Το άναμμα φωτιάς σε μη καθορισμένους χώρους απαγορεύεται,\n5. Η μεταφορά κυνηγετικού όπλου μέσα σε αγροτικούς ή μη ασφαλτοστρωμένους δρόμους, απαγορεύεται 60 λεπτά πριν και 60 λεπτά μετά των ωρών όπου επιτρέπεται το κυνήγι,\n6. Να μελετούν καλά τις επιτρεπόμενες περιοχές κυνηγίου πριν εξορμήσουν. Στην εφαρμογή για έξυπνα κινητά τηλέφωνα “Artemis Cy”, που δημιούργησε η Υπηρεσία μας, φαίνονται ενδεικτικά τα όρια των απαγορευμένων περιοχών κυνηγίου. Τα ακριβή όρια των απαγορευμένων περιοχών κυνηγίου περιγράφονται στο σχετικό διάταγμα το οποίο δημοσιεύτηκε στην Επίσημη Εφημερίδα της Δημοκρατίας και είναι αναρτημένο στην ιστοσελίδα της Υπηρεσίας μας.\n7. Να καταγγέλλουν αμέσως οποιαδήποτε παρανομία διαπιστώσουν στα πιο κάτω κινητά τηλέφωνα της Υπηρεσίας ή στην Αστυνομία στο 1414.\nΣτα πιο πάνω τηλέφωνα της Υπηρεσίας μπορούν να απευθύνονται οι κυνηγοί και για την επίλυση αποριών σχετικά με τις περιοχές κυνηγίου ή για τη διαφώτιση τους σχετικά με οποιοδήποτε άλλο θέμα σχετικό με το κυνήγι.\nΛόγω του μεγάλου αριθμού κυνηγών που αναμένεται να εξορμήσουν, αυξάνεται σημαντικά η πιθανότητα κυνηγετικών ατυχημάτων ή άλλων δυσάρεστων καταστάσεων και προς τούτο, πιο κάτω, παρατίθενται ορισμένες απλές οδηγίες προς τους κυνηγούς για να μειωθεί η πιθανότητα πρόκλησης «συνηθισμένων» κυνηγετικών ατυχημάτων:\n1. Να προστατεύουν τα μάτια τους με ειδικά γυαλιά.\n2. Nα φέρουν καπέλο χρώματος κυνηγετικό πορτοκαλί ή 30% του σώματος τους να είναι καλυμμένο με κυνηγετικό πορτοκαλί όπως προνοεί και η σχετική νομοθεσία.\n3. Να σχεδιάσουν από πριν την πορεία και το χώρο που θα κυνηγήσουν και να δώσουν στον εαυτό τους αρκετό χρόνο για να προσεγγίσουν το χώρο που θα κυνηγήσουν ή να επιστρέψουν πίσω στο αυτοκίνητό τους.\n4. Να αποφεύγουν να κυνηγούν μόνοι και πάντοτε, κάποιο άλλο πρόσωπο, να γνωρίζει το ακριβές σημείο που θα κυνηγήσουν.\n5. Να σχεδιάζουν από πριν πως θα ενεργήσουν ή με ποιους θα επικοινωνήσουν σε περίπτωση ενός δυσάρεστου περιστατικού.\n6. Να αποφεύγουν την κατανάλωση οινοπνευματωδών ποτών διότι μειώνονται οι κυνηγετικές δυνατότητες και τα αντανακλαστικά τους.\n7. Να έχουν πάντοτε μαζί τους νερό.\n8. Να μην υπερεκτιμούν τις δυνατότητες τους και να κυνηγούν στα πλαίσια των δυνατοτήτων τους χωρίς να πιέζουν τον οργανισμό τους.\n9. Πριν σηκώσουν το όπλο και πατήσουν τη σκανδάλη, να βεβαιώνονται για το ποιος είναι ο στόχος τους και τι βρίσκεται πίσω απ’ αυτόν.\n10. Ποτέ να μην πυροβολούν χαμηλά και αστραπιαία.\n11. Να γνωρίζουν πάντα που βρίσκονται τα μέλη της παρέας τους και οι πλησιέστεροι κυνηγοί.\n12. Ποτέ να μην πυροβολούν έχοντας μοναδικό οδηγό το ένστικτο ή την ακοή τους και αν δεν έχουν επιβεβαιώσει οπτικά το στόχο τους και τι βρίσκεται πίσω απ’ αυτόν.\n13. Να αποφεύγουν να πυροβολούν εάν δεν είναι σίγουροι για την ύπαρξη του θηράματος. Οι καλοί και υπεύθυνοι κυνηγοί πάντα βεβαιώνονται πριν πυροβολήσουν και συνήθως, είναι εύστοχοι, λόγω της ψυχραιμίας που διαθέτουν.\n14. Ποτέ να μην περπατούν ή να στέκονται έχοντας το δάκτυλο στη σκανδάλη.\n15. Όταν κυνηγούν σε ανώμαλα εδάφη με παρέα, να ελέγχουν πάντα την κατεύθυνση που είναι στραμμένη η κάννη του όπλου τους.\n16. Ποτέ να μην τρέχουν από το ένα σημείο στο άλλο με γεμάτο όπλο. Καλό είναι, όταν θα πρέπει να διαβούν κάποιο δύσκολο εμπόδιο, να αδειάσουν το όπλο τους και να το αφήνουν με την κάννη στραμμένη μακριά τους και σε σημείο από το οποίο μπορούν εύκολα να το ξαναπάρουν.\n17. Η μεταφορά των κυνηγετικών όπλων εντός οχημάτων επιτρέπεται μόνο όταν αυτά είναι αποσυναρμολογημένα μέσα σε θήκη.\n18. Να έχουν πάντα υπόψη τους ότι, κανένας δεν μπορεί να σταματήσει τα σφαιρίδια του φυσιγγίου μετά την εκπυρσοκρότηση. Ένα συνηθισμένο κυνηγετικό όπλο σκοτώνει στα 40 μέτρα και μπορεί να προκαλέσει σοβαρότατους τραυματισμούς σε απόσταση 100 μέτρων.\nΕπιπρόσθετα η Υπηρεσία Θήρας & Πανίδας καλεί τους κυνηγούς όπως αποφεύγουν να κυνηγούν κοντά σε κατοικημένες περιοχές ή μεμονωμένες κατοικίες διότι ελλοχεύει ο κίνδυνος πρόκλησης σοβαρών ατυχημάτων. Παράλληλα υπενθυμίζεται ότι σύμφωνα με τη σχετική νομοθεσία το κυνήγι απαγορεύεται σε ακτίνα 500μ. από οικιστικές περιοχές, σε ακτίνα 200μ. από μεμονωμένες κατοικίες και σε ακτίνα 300μ. από στρατιωτικές εγκαταστάσεις.\nΣτο σημείο αυτό αξίζει να σημειωθεί ότι, σύμφωνα με τις πρόνοιες της νέας νομοθεσίας, που έχει τεθεί σε εφαρμογή από τον Ιούλιου του 2017, τα συνήθη αδικήματα που παρουσιάζονται κατά την εν λόγω περίοδο κυνηγίου δηλ. κυνήγι χωρίς άδεια κυνηγίου και κυνήγι σε απαγορευμένη περιοχή κυνηγίου, τιμωρούνται με εξώδικο πρόστιμο που αρχίζει από τα €2.000 και αυξάνεται αναλόγως της έκτασης του αδικήματος καθώς και του συνδυασμού τους με άλλα αδικήματα. Παράλληλα το εξώδικο πρόστιμο για τη λαθροθηρία κατά τη διάρκεια της νύκτας, τιμωρείται με εξώδικο πρόστιμο €25.000.\nΌσον αφορά την κατάσταση που παρουσιάζουν τα θηράματα λίγες μέρες πριν από την έναρξη του κυνηγίου, η Υπηρεσία Θήρας και Πανίδας ενημερώνει ότι, η γενική κατάσταση των πληθυσμών του λαγού και της πέρδικας είναι καλύτερη από την αντίστοιχη περσινή.\nΤέλος, γίνεται έκκληση σε όλους του κυνηγούς όπως αποφεύγουν τη δημοσιοποίηση, στα μέσα κοινωνικής δικτύωσης, φωτογραφιών ή βίντεο που προσβάλλουν το άθλημα του κυνηγίου.\nTagsεπιδημητικό θήραμαΚύπροςΥπηρεσία Θήρας και Πανίδας\nΚύπρος: Σοβαρά τραυματισμένος ο 28χρονος κυνηγός\nΚύπρος: Νέο Δ.Σ. για το Κ.Ε.Κ.Κ.\nΚ.Ο.Κ. Δ.Α.Ζ. Λάρνακα: Ενημέρωση για την ψήφιση και εφαρμογής της νέας νομοθεσίας


106.000 γεννήσεις η Ελλάδα ( 2011 ), 1.237.000 στη Τουρκία ! Γιορτάστε τα 100χρονα Ελευθερίας, Μακεδόνες, Ηπειρώτες, Νησιώτες ! Σε 30 χρόνια δεν θα υπάρχουν Ελληνόπουλα, μόνο ντουβάρια και γηροκομεία ! | Ορθόδοξη Ιεραποστολή -Orthodox Mission -Mission Οrthodoxe – Misión Ortodoxa – Missão Ortodoxa – Missione Ortodossa – православная миссия- Misiunea Ortodoxă- 东正教使命 – रूढ़िवादी मिशन\n← Εγκαίνια Ι.Ν. Θεοφανείων στην Τζακάρτα της Ινδονησίας ( Video- photos)\nΕγκαίνια σχολείου Αγίου Μάρκου στη Κινσάσα του Κονγκό. The Pope and Patriarch of Alexandria and All Africa Theodoros II VISITS THE THEOLOGICAL SCHOOL OF THE HOLY METROPOLIS OF CENTRAL AFRICA ! →\nΗ Θεσσαλονίκη φορά τα γιορτινά της ! Γιορτάζει τα 100 χρονα Ελευθερίας της, μαζί με την Ήπειρο, την υπόλοιπη Μακεδονία, τα νησιά του Αιγαίου. Η Δυτική Θράκη ελευθερώθηκε αργότερα, με τη συνθήκη του Νεϊγύ, το 1919 ! Παράτες, σημαίες, «υψηλές παρουσίες» στη πόλη του Αγίου Δημητρίου !\nΚαι πρωτοστατούν στις εκδηλώσεις οι άνθρωποι που σε λίγες μέρες από τώρα θα ψηφίσουν μέσα στην Ελληνική Βουλή μέτρα ολοκληρωτικής εξόντωσης των Ελληνικών Οικογενειών και πλήρους ανάσχεσης των γεννήσεων στην Ελλάδα, αφού όλα τα μέτρα έχουν ΑΝΤΙΤΕΚΝΙΚΟ και αντιοικογενειακό προσανατολισμό !\nΩραίο το Υπουργείο Μακεδονίας- Θράκης που ανασυστήθηκε, αλλά σε 30 χρόνια δεν θα υπάρχουν νέα Μακεδονόπουλα και νέα Θρακιωτόπουλα να γεμίζουν τα σχολεία, τις πόλεις και τα χωριά της Μακεδονίας και της Θράκης ! Θα γίνει ένα ωραίο Μουσείο να θυμίζει τον Ελληνισμό !\nΧωρίς νέα παιδιά, πόλεις και χωριά της Ηπείρου, της Μακεδονίας, της Θράκης, των νησιών του Αιγαίου θα ερημώσουν ! Το 2011, πριν παρθούν τα ΑΝΤΙΤΕΚΝΙΚΑ μέτρα, πριν κοπούν όλα τα κίνητρα για το ΔΗΜΟΓΡΑΦΙΚΟ, οι γεννήσεις έπεσαν στις 106.000 ! Το 2012, σύμφωνα με δηλώσεις, τα πράγματα είναι ακόμα πιο οδυνηρά, και από το 2013 τα πράγματα χειροτερεύουν για το ΔΗΜΟΓΡΑΦΙΚΟ της χώρας !\nΚαι τότε θα έρθουν να εποικίσουν τις περιοχές αυτές , από Βορρά και εξ Ανατολών, χιλιάδες άνθρωποι, μετατρέποντας τους Έλληνες σε μειονότητα, σε πολλές παραμεθόριες περιοχές της Ελλάδας ! Η γείτονα χώρα έχει πτώση ( και αυτή ) των γεννήσεων για το 2011 ! Έπεσε στις 1.237.172 γεννήσεις, το 1/10 του ελληνικού πληθυσμού !\nΦυσικά την Εκκλησία δεν την ενδιαφέρει, άμεσα, το θέμα της επιβίωσης του Ελληνικού Έθνους, λόγω του υπερεθνικού της προσανατολισμού «πάντα τα Έθνη» !\nΣε 30 χρόνια, όμως, τα περισσότερα χωριά της πατρίδας μας δεν θα έχουν παιδιά, δεν θα έχουν σχολεία, δεν θα έχουν και νέους ιερείς ! Θα κλείνουν οι εκκλησιές και οι άνθρωποι θα μένουν αλειτούργητοι και χωρίς Μυστήρια !\nΜε μειωμένες τις γεννήσεις στο μισό ( από 120.000 στις 70.000 ή 60.000 ) , απορώ που θα βρίσκουν οι Μητροπολίτες νέους ανθρώπους να χειροτονούν, νέους για να γίνονται συνεργάτες, κατηχητές, θεολόγοι ! Και, λογικά και αναλογικά, θα ερημώσουν τα μοναστήρια, το Άγιο Όρος, οι χριστιανικές αδελφότητες, αν δεν βάλει ο Θεός το χέρι Του !\nΠοια Οικογένεια, με τα νέα μέτρα ( κατάργηση αφορολογήτου για παιδιά, κατάργηση τριτεκνικών και πολυτεκνικών επιδομάτων, κατάργηση φοροαπαλλαγών για φροντιστήρια )θα κάνει πάνω από ένα παιδί ; Πως θα πάει, αύριο, ο Πνευματικός πατέρας και θα ζητήσει από τα νέα ζευγάρια να κάνουν «πολλά παιδιά», όταν – επίσημα- το Ελληνικό Κράτος έχει κηρύξει διωγμό απέναντι στις Τρίτεκνες και Πολύτεκνες Οικογένειες ;\nΑν ο κ. Παπούλιας και ο κ. Σαμαράς έπρεπε να παρασημοφορηθούν σήμερα στο Άγιο Δημήτριο γιατί επανέφεραν το «όνομα του Υπουργείου Μακεδονίας – Θράκης», τότε του χρόνου πρέπει να παρασημοφορηθούν ξανά ( μαζί με τον κ. Παπανδρέου, Παπακωνσταντίνου, Βενιζέλο ) και όλους όσους ψηφίσουν τα νέα μέτρα για τη δραματική μείωση των γεννήσεων στην Ελλάδα και την εξαφάνιση των νέων παιδιών των Ελλήνων !!! Μήπως δεν επιτελούν τεράστιο εθνικό και θρησκευτικό έργο ;\nΔώστε τους κι άλλα παράσημα, γιατί «σκοτώνουν» ( έμμεσα πάντα ) τα παιδιά των κατηχητικών, των νεανικών ενοριακών συντροφιών, των χριστιανικών φοιτητικών ομάδων, τα παιδιά των Μητροπόλεων, τα παιδιά του Αγίου Όρους και των μοναστηριών, τα παιδιά των Ορθόδοξων Χριστιανικών Αδελφοτήτων !\nΠοια νέα Ελληνόπουλα θα υπάρχουν – μετά από 30 χρόνια- για να σηκώνουν την Ελληνική σημαία στη Θεσσαλονίκη, στη Μακεδονία, στη Δυτ. Θράκη ;Ποια νέα παιδιά θα συμμετέχουν στις παρελάσεις για τα Ελευθέρια της Θεσσαλονίκης ; Ποια νέα παιδιά θα συμμετέχουν στις λιτανείες ;\nΓιατί, άγιοι Αρχιερείς, κλαίγεστε για τη Δυτική Θράκη ; Γιατί δίνετε το επίδομα τρίτου παιδιού στη Δυτ. Θράκη για να κάνουν κι άλλα παιδιά οι κάτοικοί της, αλλά την ίδια ώρα επιβραβεύετε αυτούς που ΒΑΖΟΥΝ ΤΑΦΟΠΛΑΚΑ στο ΔΗΜΟΓΡΑΦΙΚΟ της Ελλάδας ;\nΤι είναι πιο σημαντικό για εσάς ; Το όνομα ενός Υπουργείου ή τα νέα παιδιά που θα δίνουν – αύριο και τα επόμενα χρόνια- ζωή στη Θεσσαλονίκη, στη Μακεδονία, στην Εκκλησία ;\nΤι είναι πιο σημαντικό για εσάς ; Ο λαός του Θεού αποκλεισμένος έξω από τον Άγιο Δημήτριο ή οι πολιτικάντηδες που έρχονται στη Δοξολογία για το «θεαθήναι» ; Ο σκανδαλισμός των πιστών – σήμερα- είναι πολύ μεγάλος !\nΤην ώρα που ο κόσμος πεινάει, είναι άνεργος, κινδυνεύει να χάσει το σπίτι του ή να του κόψουν το ρεύμα και το νερό, την ώρα που δεν μπορεί να σπουδάσει τα παιδιά του, την ώρα που δεν έχει χρήματα για γιατρούς και φάρμακα, αναρωτηθήκατε τι εντύπωση έκαναν τα παράσημα και οι αγκαλιές στο λαιμό των χθεσινών και αυριανών «δήμιων» του ;\nΤελειώνοντας, σας αναφέρουμε ότι, αν εσείς δεν ενδιαφέρεστε να προστατεύσετε τα πνευματικά σας παιδιά από το ΟΛΟΚΑΥΤΩΜΑ που τους ετοιμάζει η τρικομματική κυβέρνηση Σαμαρά- Βενιζέλου- Κουβέλη, εμείς έχουμε τις ελπίδες μας στον Πανάγαθο Θεό, στο Κύριο μας Ιησού Χριστό, στην Υπεραγία Θεοτόκο και Σκέπη μας, στους Αγίους μας , στους γεροντάδες του Αγίου Όρους και των μοναστηριών που δεν θα αφήσουν τα παιδιά της Εκκλησίας στο έλεος «δαιμονόπληκτων» πολιτικών, υπουργών και βουλευτών !\nΖει Κύριος ο Θεός !\nΑφιερωμένο στους πολιτικούς της Ελλάδας :\n1 Τότε ο Ιησούς μίλησε στα πλήθη και στους μαθητές του, 2 λέγοντας: «Πάνω στην καθέδρα του Μωυσή κάθισαν οι γραμματείς και οι Φαρισαίοι. 3 Όλα όσα σας πουν, λοιπόν, κάντε και τηρείτε, αλλά κατά τα έργα τους μην κάνετε. γιατί λένε και δεν κάνουν. 4 Δένουν, μάλιστα, βαριά και δυσβάστακτα φορτία, και τα θέτουν πάνω στους ώμους των ανθρώπων, αλλά αυτοί με το δάχτυλό τους δε θέλουν να τα κουνήσουν. 5 Και όλα τα έργα τους τα κάνουν, για να τους δουν με θαυμασμό οι άνθρωποι. Γιατί πλαταίνουν τα φυλαχτά τους και μεγαλώνουν τα κράσπεδα, 6 και αγαπούν το πρώτο κάθισμα στα δείπνα και τις πρωτοκαθεδρίες στις συναγωγές 7 και τους χαιρετισμούς στις αγορές και να καλούνται από τους ανθρώπους: “Ραββί”. 8 Εσείς όμως μην κληθείτε “Ραββί” – γιατί ένας είναι ο δικός σας δάσκαλος, ενώ εσείς όλοι είστε αδελφοί. 9 Και “πατέρα” σας μην καλέσετε κάποιον πάνω στη γη, γιατί ένας είναι ο δικός σας ο Πατέρας, ο ουράνιος. 10 Μήτε κληθείτε “καθοδηγητές”, γιατί καθοδηγητής σας είναι ένας, ο Χριστός. 11 Αλλά ο μεγαλύτερός σας να είναι διάκονός σας. 12 Όποιος, λοιπόν, υψώσει τον εαυτό του θα ταπεινωθεί και όποιος ταπεινώσει τον εαυτό του θα υψωθεί. 13 Αλίμονο όμως σ’ εσάς, γραμματείς και Φαρισαίοι υποκριτές, γιατί κατατρώτε τις οικίες των χηρών και για πρόφαση κάνετε μακριές προσευχές. γι’ αυτό θα λάβετε περισσότερη καταδίκη. 14 Και αλίμονο σ’ εσάς, γραμματείς και Φαρισαίοι υποκριτές, γιατί κλείνετε τη βασιλεία των ουρανών μπροστά στους ανθρώπους. Γιατί εσείς δεν εισέρχεστε ούτε εκείνους που θέλουν να εισέλθουν τους αφήνετε να εισέλθουν. 15 Αλίμονο σ’ εσάς, γραμματείς και Φαρισαίοι υποκριτές, γιατί γυρνάτε τη θάλασσα και την ξηρά για να κάνετε έναν προσήλυτο και, όταν γίνει, τον κάνετε γιο της γέεννας διπλά από εσάς. 16 Αλίμονο σ’ εσάς, οδηγοί τυφλοί, που λέτε: “Όποιος ορκιστεί στο ναό δεν είναι τίποτα. Όποιος όμως ορκιστεί στον χρυσό του ναού οφείλει να πράξει”. 17 Μωροί και τυφλοί, γιατί ποιος είναι μεγαλύτερος, ο χρυσός ή ο ναός που αγίασε τον χρυσό; 18 Και λέτε επίσης: “Όποιος ορκιστεί στο θυσιαστήριο δεν είναι τίποτα. Όποιος όμως ορκιστεί στο δώρο που είναι πάνω σ’ αυτό οφείλει να πράξει”. 19 Τυφλοί, γιατί ποιο είναι μεγαλύτερο, το δώρο ή το θυσιαστήριο που αγιάζει το δώρο; 20 Όποιος λοιπόν ορκίστηκε στο θυσιαστήριο ορκίζεται σ’ αυτό και σε όλα όσα είναι πάνω του. 21 Και όποιος ορκίστηκε στο ναό ορκίζεται σ’ αυτόν και σ’ Εκείνον που τον κατοικεί. 22 Και όποιος ορκίστηκε στον ουρανό ορκίζεται στο θρόνο του Θεού και σ’ Εκείνον που κάθεται πάνω του. 23 Αλίμονο σ’ εσάς, γραμματείς και Φαρισαίοι υποκριτές, γιατί αποδεκατίζετε το δυόσμο και τον άνηθο και το κύμινο και αφήσατε τα σπουδαιότερα του νόμου: τη δίκαιη κρίση και το έλεος και την πίστη. Αυτά λοιπόν έπρεπε να κάνετε, κι εκείνα να μην αφήνετε. 24 Οδηγοί τυφλοί, που διυλίζετε το κουνούπι, αλλά καταπίνετε την καμήλα. 25 Αλίμονο σ’ εσάς, γραμματείς και Φαρισαίοι υποκριτές, γιατί καθαρίζετε το απέξω του ποτηριού και του πιάτου, ενώ από μέσα είναι γεμάτα από αρπαγή και ακράτεια. 26 Φαρισαίε τυφλέ, καθάρισε πρώτα το εντός του ποτηριού, για να γίνει και το έξω του καθαρό. 27 Αλίμονο σ’ εσάς, γραμματείς και Φαρισαίοι υποκριτές, γιατί μοιάζετε με τάφους ασβεστωμένους, οι οποίοι απέξω βέβαια φαίνονται ωραίοι, αλλά από μέσα είναι γεμάτοι από οστά νεκρών και από κάθε ακαθαρσία. 28 Έτσι κι εσείς απέξω βέβαια φαίνεστε στους ανθρώπους δίκαιοι, αλλά από μέσα είστε γεμάτοι υποκρισία και ανομία. 29 Αλίμονο σ’ εσάς, γραμματείς και Φαρισαίοι υποκριτές, γιατί οικοδομείτε τους τάφους των προφητών και κοσμείτε τα μνήματα των δικαίων, 30 και λέτε: “Αν ήμασταν στις ημέρες των πατέρων μας, δε θα ήμασταν με αυτούς συμμέτοχοι στο αίμα των προφητών που έχυσαν”. 31 Ώστε μαρτυρείτε για τους εαυτούς σας ότι είστε γιοι εκείνων που φόνευσαν τους προφήτες. 32 Και εσείς συμπληρώστε το μέτρο της ανομίας των πατέρων σας. 33 Φίδια, γεννήματα εχιδνών, πώς θα αποφύγετε την κρίση της γέεννας; 34 Γι’ αυτό, ιδού, εγώ αποστέλλω προς εσάς προφήτες και σοφούς και γραμματείς. Από αυτούς άλλους θα σκοτώσετε και θα σταυρώσετε, και από αυτούς άλλους θα μαστιγώσετε στις συναγωγές σας και θα καταδιώξετε από πόλη σε πόλη. 35 για να έρθει πάνω σας κάθε αίμα δίκαιο που χύνεται πάνω στη γη, από το αίμα του Άβελ του δίκαιου ως το αίμα του Ζαχαρία, του γιου του Βαραχία, που φονεύσατε μεταξύ του ναού και του θυσιαστηρίου. 36 Αλήθεια σας λέω, θα έρθουν όλα αυτά πάνω στη γενιά αυτή».\nThis entry was posted in Ελλάδα - Greece, Uncategorized and tagged 100 χρόνια απελευθέρωσης Θεσσαλονίκης, Greece, ierapostoli.wordpress.com, πρόσωπα, παιδιά, πολύτεκνες οικογένειες, πολιτική, σκέψεις, υπουργοί, Άγιος Δημήτριος, Άγιον Όρος, Άξιον Εστί, χριστιανισμός, Έλληνες, Βενιζέλος, Βούρτσης, Γενικά, Γκιουλέκας, ΔΗΜΑΡ, Διάφορα, Εκκλησία, Εκκλησία Ελλάδας, Ελλάδα, Θεσσαλονίκη, Ιωαννίδης, Κρίση, Κυβέρνηση, Καράογλου, Καλαφάτης, Κεφαλογιάννης, Κουβέλης, Μητρόπολη Θεσσαλονίκης, Μητροπολίτης Θεσσαλονίκης Άνθιμος, ΝΔ, Νεοέλληνες, Ορφανός, Ορθόδοξη Εκκλησία, Ορθοδοξία, ΠΑΣΟΚ, Παναγιωτόπουλος, Πολύτεκνοι, Σ. Κεδίκογλου, Σταϊκούρας, Στουρνάρας, Σαμαράς, Τρίτεκνοι, Υπουργείο Εργασίας, Υπουργείο Οικονομικών, Χριστός, Χριστιανός, απεργία, απελευθέρωση Θεσσαλονίκης, ειδήσεις, ελληνισμός, θρησκεία, κοινωνία, μηνύματα, νέα, νέοι, οικονομικά μέτρα. Bookmark the permalink.\n5 Responses to 106.000 γεννήσεις η Ελλάδα ( 2011 ), 1.237.000 στη Τουρκία ! Γιορτάστε τα 100χρονα Ελευθερίας, Μακεδόνες, Ηπειρώτες, Νησιώτες ! Σε 30 χρόνια δεν θα υπάρχουν Ελληνόπουλα, μόνο ντουβάρια και γηροκομεία !\n27 Οκτωβρίου, 2012 στο 2:37 μμ\nΚα Στυλιανή, σας ευχαριστούμε για το σχόλιο. Επειδή, όμως,αναφέρεστε προσωπικά σε δημόσιο υπάλληλο,\nδεν μπορούμε να το δημοσιεύσουμε. Αν θέλετε γράψτε το πάλι, χωρίς αναφορές σε πρόσωπα.\nΟ/Η Patriotis pelasgos λέει:\n8 Νοεμβρίου, 2012 στο 1:25 μμ\nΔόρυ και Σταυρός Ολοι like στην σελίδα μας Δόρυ και Σταυρός. Προασπιζόμαστε την Ελλάδα μας και την ορθοδοξία μας!!!\nΠαράθεμα: Δεινή ήττα της Εκκλησίας της Ελλάδος η ουσιαστική κατάργηση της Κυριακής και η Γενοκτονία των Ελλήνων Ρωμιών ! 2012 : 100.000 γεννήσεις και 117.000 θ�


Nomads 2: Κλάμα! Το τρολάρισμα στον Σπαλιάρα για τις… ντόπιες! (video) – TVnea.gr\n«Έριξα όλα μου τα χρήματα στη δουλειά! Η τελευταία “ατασθαλία” μου στοίχισε πάνω από 500.000 ευρώ»»\nΣτο αποψινό επεισόδιο, οι Εισβολείς έκαναν τις βόλτες του στη Σαβάνα, και βοήθησαν έναν ντόπιο!\nΌταν λοιπόν, οι παίκτης πήγαν για τον στίβο μάχης, ο Σάββας Πούμπουρας δεν άντεξε και ρώτησε τον Σπαλ εάν μίλησε με κάποια ντόπια, με τον Σπαλ να απαντά: “Όχι δεν μίλησα εγώ, νομίζω ο Ορέστης μίλησε με μια κυρία εκεί”.\nΣτη συνέχεια, ο Ορέστης Τσάνγκ είπε: “Προσπαθούσαμε λίγο να συννενοηθούμε, μιλήσαμε λίγο ελληνικά, λίγο κινέζικα, λίγο αυτή στα τοπικά της, τελοσπάντων έφαγα πόρτα, δεν έπιασαν τα κόλπα του Γιάννη του Σπαλιάρα, δεν πειράζει…”.\nΔΕΙΤΕ ΕΠΙΣΗΣ: Nomads 2: Δεν θα αγωνιστεί ο Mike! Τι συνέβη; (video)\n“Ορέστη μην απογοητεύεσαι, μπορεί να ήταν δεσμευμένη”, είπε ο Γιάννης.\nΤι θα δούμε το σαββατοκύριακο στο Dot | Zappit\nΧριστίνα Μπόμπα: Οι τελευταίες προετοιμασίες λίγο πριν φύγει για Άγιο Δομίνικο [pic] – TLIFE


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: Υποβρύχιες ανασκαφές στον όρμο της κοιλάδας στην Αργολίδα\nΥποβρύχιες ανασκαφές στον όρμο της κοιλάδας στην Αργολίδα\nΣκοπός του προγράμματος είναι να εντοπίσει ίχνη ανθρώπινης δραστηριότητας κατά την προϊστορική περίοδο\nΊχνη από ανθρώπινη δραστηριότητα κατά την προϊστορική περίοδο, αναζητούν οι αρχαιολόγοι στον όρμο της κοιλάδας στην Αργολίδα. Το πρόγραμμα με την ονομασία «Όρμος της Κοιλάδας», το οποίο περιλαμβάνει υποβρύχιες ανασκαφές, διεξάγεται με τη συνεργασία της Εφορείας Εναλίων Αρχαιοτήτων και του Πανεπιστημίου της Γενεύης, υπό την αιγίδα της Ελβετικής Αρχαιολογικής Σχολής.\nΣκοπός του προγράμματος είναι να εντοπίσει ίχνη ανθρώπινης δραστηριότητας κατά την προϊστορική περίοδο στην νοτιοανατολική περιοχή του Αργολικού Κόλπου, γύρω από το σπήλαιο Φράγχθι, όπου έχουν βρεθεί σημαντικά προϊστορικά κατάλοιπα.\nΣε έρευνα που πραγματοποιήθηκε στην ίδια περιοχή το 2015 βρέθηκε εκτεταμένος οχυρωμένος οικισμός της Εποχής του Χαλκού. Ο οικισμός, που χρονολογείται στην Πρωτοελλαδική περίοδο (μέσα 3ης χιλιετίας π.Χ.), βρίσκεται σε βάθος 1-3 μ. στην περιοχή του όρμου που βρίσκεται στην παραλία του «Λαμπαγιαννά»\nΣκοπός του προγράμματος για το 2016 ήταν να αναζητηθούν τα όρια του ανωτέρω οικισμού στο χώρο και τον χρόνο. Από τις 11 Ιουλίου έως τις 12 Αυγούστου 2016, διεξήχθη έρευνα υπό την διεύθυνση της Δρ. Αγγελικής Σίμωσι, προϊσταμένης της Εφορείας Εναλίων Αρχαιοτήτων και του καθηγητή Karl Reber, Διευθυντή της Ελβετικής Αρχαιολογικής Σχολής, με υπεύθυνους πεδίου την καταδυόμενη αρχαιολόγο της ΕΕΑ Δέσποινα Κουτσούμπα και τον λέκτορα του Πανεπιστημίου της Γενεύης Julien Beck.\nΗ υποβρύχια ανασκαφή, σε δοκιμαστική τομή εντός του οικισμού, στην εξωτερική παρειά ενός τοίχου της Πρωτοελλαδικής ΙΙ περιόδου, αποκάλυψε παχύ στρώμα με κεραμική που χρονολογείται στην Πρωτοελλαδική Ι περίοδο (αρχές της 3ης χιλιετίας π.Χ.) ή και πρωιμότερα. Η έρευνα θα συνεχιστεί, με τοπογραφική αποτύπωση, γεωφυσικές έρευνες και υποβρύχιες τομές σε μεγαλύτερο τμήμα του οικισμού.


Στο βίντεο που έδωσε στη δημοσιότητα η Cupra, φαίνεται ο δυναμικός χαρακτήρας του νέου Born, ακόμα και σε ακραίες καιρικές συνθήκες. Η διαδικασία εξέλιξής του περιελάμβανε και δοκιμές στον Αρκτικό Κύκλο, σε συνθήκες που η εξωτερική θερμοκρασία έφτανε και τους -30 βαθμούς Κελσίου.\nΣε αυτό το περιβάλλον δοκιμάστηκαν τόσο η αντοχή των μπαταριών τού πρώτου αμιγούς ηλεκτροκίνητου μοντέλου της Cupra όσο και τα δυναμικά χαρακτηριστικά που θα προσφέρει στον οδηγό. To πεδίο εξέλιξης ήταν μια παγωμένη λίμνη εμβαδού έξι τετραγωνικών χιλιομέτρων όπου το Born υποβλήθηκε σε όλα τα απαραίτητα τεστ για τη ρύθμιση της ανάρτησης και των προγραμμάτων λειτουργίας του ηλεκτροκινητήρα, ο οποίος βρίσκεται στο πίσω μέρος και κινεί τους εκεί τροχούς.\nΌπως ανακοινώθηκε, τα πρωτότυπα του νέου μοντέλου υποβλήθηκαν σε περισσότερες από 1.000 δοκιμασίες και διένυσαν περισσότερα από 30.000 km, νυχθημερόν. Αυτές περιελάμβαναν τεστ που αφορούσαν στην επιτάχυνση από στάση, στον κύκλο υποστροφής, στο φρενάρισμα σε όμοια και ανόμοια επιφάνεια και στον καθορισμό των απαραίτητων ρυθμίσεων του συστήματος «Dynamic Chassis Control» στην ανάρτηση.\nΒασικό στοιχείο ήταν και η δοκιμές στην αντοχή των μπαταριών αναφορικά με την αυτονομία που δίνουν στο όχημα σε δύσκολες καιρικές συνθήκες, όπως και στην απόδοση του ηλεκτροκινητήρα σε αυτές. Επίσης, σε ένα τέτοιο περιβάλλον οι μηχανικοί έχουν τη δυνατότητα να καθορίσουν όσο το δυνατόν καλύτερα τον τρόπο λειτουργίας του συστήματος ελέγχου της πρόσφυσης.\nH επίσημη, παγκόσμια πρεμιέρα του Cupra Born εχει προγραμματιστεί να γίνει εντός του προσεχούς Μαΐου. Στο παρακάτω βίντεο μπορούμε να δούμε τις δοκιμασίες του στο παγωμένο περιβάλλον τού Αρκτικού Κύκλου.


Ο Φρανκ Μάρτιν επιστρέφει απόψε στο Star! - Star.gr\nMEDIA Δευτέρα, 28 Σεπτεμβρίου 2015, 20:00\nΟ Φρανκ Μάρτιν επιστρέφει απόψε στο Star!\n«Transporter 3», με τον Τζέισον Στέιθαμ, στις 21:10\nΤην περιπέτεια «Transporter 3», με τον Τζέισον Στέιθαμ, προβάλλει απόψε, στις 21:10, το Star!\nΟ Φρανκ Μάρτιν επιστρέφει ξανά στην ενεργό δράση και για τρίτη συνεχόμενη φορά αναλαμβάνει τον ρόλο του «μεταφορέα». Στόχος του να μεταφέρει τη νεαρή, γοητευτική και μυστηριώδη Βαλεντίνα, κόρη ενός υπουργού της Ουκρανίας, από τη Μασσαλία στην Οδησσό.\nΣτην πορεία του όμως συναντάει δύο σημαντικά εμπόδια: τον Τ��όνσον, που θέλει πάση θυσία να εμποδίσει το ταξίδι τους αλλά και έναν εκρηκτικό μηχανισμό, που απειλεί να ανατινάξει τον ίδιο τον Φρανκ, εάν απομακρυνθεί από το αυτοκίνητό του, σε απόσταση μεγαλύτερη των 20 μέτρων...\nΚίνδυνος, έρωτας, ένταση και άρτια χορογραφημένες αναμετρήσεις σώμα με σώμα, είναι τα συστατικά της, συναρπαστικής ταινίας δράσης, σε σενάριο και παραγωγή Λικ Μπεσόν. Τη σκηνοθεσία υπογράφει ο Ολιβιέ Μεγκατόν, ενώ τον Τζέισον Στέιθαμ πλαισιώνουν οι Ναταλία Ρουντάκοβα, Ρόμπερτ Νέπερ και Φρανσουά Μπερλάν.


Σωτήρης Κοντιζάς: Τα παιδικά χρόνια στην Ιαπωνία, η γνωριμία με τη σύζυγό του και το σπάνιο όνομα της κόρης του | NewShare.GR\nΟ Σωτήρης Κοντιζάς έγινε γνωστός στο ευρύ κοινό μέσα από τον τηλεοπτικό διαγωνισμό μαγειρικής του MasterChef. Γεννήθηκε στις 5 Μαρτίου 1983 και η μητέρα του είναι από την Ιαπωνία.Γράφει η Έπη ΤρίμηΟ Σ…\nΟ Σωτήρης Κοντιζάς έγινε γνωστός στο ευρύ κοινό μέσα από τον τηλεοπτικό διαγωνισμό μαγειρικής του MasterChef. Γεννήθηκε στις 5 Μαρτίου 1983 και η μητέρα του είναι από την Ιαπωνία.\nΗ παιδική ηλικία του Σωτήρη Κοντιζά\nΟ Σωτήρης Κοντιζάς είχε πει για την παιδική του ηλικία:”Γεννήθηκα στην Ελλάδα και φύγαμε αμέσως για την Ιαπωνία. Έμεινα δύο χρόνια εκεί όταν ήμουν πολύ μικρός και όλα τα υπόλοιπα πηγαινοερχόμασταν συχνά. Στην αρχή μέναμε εκεί όλο το καλοκαίρι. Όσο μεγαλώναμε μειωνόταν το χρονικό διάστημα. Τελευταία φορά πήγα το 2010. Είναι δύσκολο να βρω πια έναν μήνα ελεύθερο για να πάω λόγω δουλειάς.\nΟ πατέρας μου είναι από του Ρέντη, με γονείς από τις Σέρρες η γιαγιά μου και από τη Μύκονο ο παππούς. Το επώνυμο Κοντιζάς είναι κυκλαδίτικο. Είχε φύγει από την Ελλάδα στα μέσα της δεκαετίας του ΄70 με υποτροφία για σπουδές στην Αγγλία. Σχεδόν δεν γνώριζε αγγλικά. Τότε γνώρισε τη μητέρα μου. Δεν ήταν ανώδυνο όλο αυτό από την πλευρά της Ελληνίδας πεθεράς. Ο πατέρας μου σπούδασε μηχανολόγος-μηχανικός αλλά δεν εξάσκησε ποτέ το επάγγελμα. Ήταν εμπορικός διευθυντής σε μια ιαπωνική εταιρεία -έχουν κλείσει πια τα γραφεία της στην Ελλάδα”.\nΤο απολυτήριο λυκείου του Σωτήρη Κοντιζά\nΟ Σωτήρης Κοντιζάς είχε γράψει μαζί με την ανάρτησή του στο Facebook:”Θυμάμαι πολύ καλά την ημέρα που πήγα να καταθέσω το μηχανογραφικό μου. Ήταν το 2000, η πρώτη χρονιά με το σύστημα των κατευθύνσεων, πρέπει να είχαμε εξεταστεί σε κοντά 15 μαθήματα. Και μέσα σε αυτά έπρεπε να κατανοήσω και τι είναι και πώς συμπληρώνεται ένα μηχανογραφικό.\nΚατέληξα σύντομα πως το μηχανογραφικό μου θα πρέπει να είναι ο “καθρέφτης” των προτιμήσεών μου: οι σχολές που πραγματικά με ενδιαφέρουν με τη σειρά που πραγματικά προτιμώ. Φτάνω λοιπόν σε ένα σχολείο στη Νέα Ιωνία και δίνω το συμπληρωμένο μου μηχανογραφικό στον “ειδικό”. “Φίλε μου, είναι λάθος”, μου λέει.\n“Τσέκαρέ το πάλι και έλα ξανά”. Δεν καταλάβαινα πώς μπορεί να ήταν λάθος οι προτιμήσεις μου. Εγώ αυτά ήθελα με αυτήν ακριβώς τη σειρά. “Μα έχεις βάλει πρώτη μια σχολή με χαμηλότερη βάση από τη δεύτερη”.\n“Με αυτή τη σειρά τις θέλω”.\n“Ναι, αλλά έτσι και τη σχολή της δεύτερης θέσης, βάλ’ τες ανάποδα! Ή μη βάλεις καθόλου τη δεύτερη, αν περάσεις κάπου θα περάσεις στην πρώτη”.\n“Και πού το ξέρετε;”\n“Μα σύμφωνα με τις περυσινές βάσεις…”\nΑυτές οι περυσινές βάσεις. Το ότι κοιτάμε τις περυσινές βάσεις είναι η αρχή του κακού. Τι σχέση έχουν οι περυσινές βάσεις με το τι πραγματικά θέλω εγώ ή ο καθένας μας να σπουδάσει; Αν κάποια στιγμή μια γενιά παιδιών δήλωνε τις πραγματικές της προτιμήσεις στο μηχανογραφικό, χωρίς να υπολογίσει τις περυσινές βάσεις, χωρίς να επηρεαστεί από γονείς και απωθημένα, χωρίς να τη νοιάζει η ανεργία στον τομέα, το πιασάρικο άκουσμα του τίτλου της σχολής, τότε μπορεί οι βάσεις εκείνη τη χρονιά να μην είχαν καμία μα καμία σχέση με τις “περυσινές”. Αν αυτό συμβεί και την επόμενη χρονιά και τη μεθεπόμενη, τότε δε θα έχουμε πια περυσινές βάσεις, θα έχουμε τις βάσεις ως στατιστικά και ιστορικά δεδομένα. Έτσι όπως θα έπρεπε να είναι.\n(το μηχανογραφικό μου φυσικά δεν το έχω, στη φωτογραφία το απολυτήριο λυκείου με φωτογραφία μου στα 17 και εμφανές το γένος suzuki λες και πάω γυρεύοντας για τρολάρισμα.)”, είχε γράψει χαρακτηριστικά.\nΟ αδελφός του Σωτήρη, Κοσμάς Κοντιζάς\nΟ Σωτήρης Κοντιζάς σε παλαιότερη συνέντευξή του είχε μιλήσει για τον αδελφό του λέγοντας: “Ασχολείται με τους υπολογιστές. Παρόλα αυτά φτιάχνει ένα φανταστικό σουφλέ σοκολάτας”.\nΗ γνωριμία του διάσημου σεφ με τη σύζυγό του Δέσποινα\nΟ Σωτήρης Κοντιζάς είχε αποκαλύψει πως με τη σύζυγό του είχαν γνωριστεί σε ένα εστιατόριο της Αθήνας. Ο ίδιος είχε πει σε συνέντευξή του: “Με υποδέχθηκε, με έβαλε να καθίσω στο τραπέζι, μου πήρε παραγγελία και με σέρβιρε. Τη δεύτερη φορά που πήγα για φαγητό, της έδωσα το τηλέφωνό μου”, εξήγησε για τη γνωριμία, παραδεχόμενος ότι ήταν έρωτας με την πρώτη ματιά.\nΕίχε περιγράψει μάλιστα και το πώς και πότε αντιλήφθηκε ότι αυτός ο έρωτας ήταν μια σχέση ζωής: “Μετά από ένα ταξίδι το κατάλαβα – όπως και εκείνη, απ’ ό,τι μου είπε έπειτα από μια συζήτησή μας. Με τη σύντροφό μου ήμασταν πολύ μικρό χρονικό διάστημα μαζί και αποφασίσαμε να πάμε ένα ταξίδι στο Βιετνάμ για δύο εβδομάδες, όπου περάσαμε υπέροχα. Είχαμε κλείσει πού θα μείνουμε μόνο για τα δύο πρώτα βράδια και τις επόμενες δύο εβδομάδες σχεδιάζαμε το πρόγραμμα μέρα με τη μέρα. Όταν περνάς καλά με τον άλλο σε τέτοιες συνθήκες, καταλαβαίνεις πως κινείστε στο ίδιο μήκος κύματος”.\nΕκείνη ήταν άλλωστε και ο λόγος που ο σεφ άφησε το Λονδίνο για τα Εξάρχεια, όπου η οικογένεια ζει έως σήμερα. “Αυτή η γειτονιά με βρήκε, μια και έμενε η γυναίκα μου όταν γίναμε ζευγάρι”, έχει πει ο σεφ, ο οποίος διακρίνεται και για το χιούμορ του και τον αυτοσαρκασμό.\nΣτο πλαίσιο αυτό, σε συνέντευξή του είχε περιγράψει το πώς η σύζυγός του, μετά τον χαμό που έγινε με τη δημοσιότητα που απέκτησε ξαφνικά και το γκελ στις γυναίκες, προφανώς θέλοντας να απωθήσει επίδοξες θαυμάστριες που κάνουν επίθεση μέσω social media, του… ζήτησε τους κωδικούς για να απαντάει εκείνη.\nΟ αγαπημένος σεφ, ο οποίος είναι παντρεμένος εδώ και αρκετά χρόνια με την Ελληνοϊταλίδα σύζυγό του, Δέσποινα, έχουν αποκτήσει μία κόρη και έναν γιο που είναι και η απόλυτη προτεραιότητά τους\nΗ μικρούλα ήρθε στον κόσμο πριν από 4,5 χρόνια ενώ ο πρίγκιπάς τους πριν από 2 χρόνια, γεμίζοντας με απίστευτη χαρά το ζευγάρι.\nΟ γνωστός σεφ, αν και πολυάσχολος επαγγελματίας, βρίσκει καθημερινά χρόνο για να τον αφιερώσει στην οικογένειά του.\nΛόγω καταγωγής, μιας και είναι μισός Έλληνας -από την πλευρά του μπαμπά- και μισός Ιάπωνας από την πλευρά της μαμάς, ο Σωτήρης Κοντιζάς έχει μεγαλώσει κουβαλώντας και τους δύο πολιτισμούς. Γι’ αυτό και δεν θα μπορούσε παρά να περάσει και στα παιδιά του αυτές τις δύο τόσο διαφορετικές κουλτούρες. Αρχής γενομένης από τα ονόματά τους μιας και διαθέτουν και οι δύο ιαπωνικά ονόματα.\nΚάποτε είχε δηλώσει για την κόρη του και για την καταπληκτική της ομοιότητα μαζί του: «Η κόρη μου, όταν γεννήθηκε, μου έμοιαζε περισσότερο. Τώρα είναι δύο ετών και, λένε, ότι είναι μοιρασμένη στα χαρακτηριστικά πενήντα-πενήντα. Τη φωνάζουμε Τάτα, που είναι η μπέμπα στα ιταλικά. Το όνομά της είναι Αριάννα-Τσιχίρο».\nΌπως είχε αποκαλύψει ο ίδιος με δηλώσεις του, το όνομα της πριγκίπισσάς του είναι εμπνευσμένο από μία ταινία του Μιγιαζάκι στην οποία το Τσιχίρο αναφερόταν σε μία μονάδα μέτρησης του βυθού.\nΙαπωνικό όνομα όμως έχει και ο μικρός γιος του, το οποίο αποκάλυψε ο ίδιος ο γνωστός σεφ όταν το έγραψε στη λεζάντα μιας φωτογραφίας τους στο Instagram. Ο μικρός λοιπόν λέγεται Kenji, χωρίς όμως αυτή τη φορά να γνωρίζουμε από πού το εμπνεύστηκε ή τι σημαίνει στα Ιαπωνικά. Σήμερα, το ζεύγος περιμένει το τρίτο του παιδί.\nΘα έλεγες πως ο 34χρονος Σωτήρης Κοντιζάς είναι η συνταγή ενός «καλού μαθητή», αν μαζί με όλα αυτά δεν συμπλήρωναν το προφίλ του μεγάλες δόσεις δημιουργικότητας, αυτοσχεδιασμού και απόλυτων ανατροπών. Η μεγαλύτερη από αυτές; Η απόφασή του τελικά να γίνει σεφ και να θέσει όλα τα παραπάνω προσόντα του στην υπηρεσία μιας διεθνούς καριέρας με ιλιγγιώδεις ταχύτητες.\nΞεκινώντας το 2007 πλάι στον Χριστόφορο Πέσκια και διανύοντας μία ανοδική πορεία σε γνωστά εστιατόρια της Αθήνας, αποφάσισε να δοκιμαστεί στην ευρωπαϊκή σκηνή, ξεκινώντας από την Κοπεγχάγη, όπου για δύο χρόνια θήτευσε πλάι στους μεγάλους chef Rasmus Kofoed και Torsten Vildgaard μπαίνοντας στα βαθιά της υψηλής κουζίνας και γαστρονομίας, εξασφαλίζοντας έτσι τη …μεταγραφή του στο περίφημο The Ledbury του Λονδίνου πλάι στον Brett Graham.\nΉταν φυσικό η τόσο εντυπωσιακή, γρήγορη και -πλούσια σε γνώση- πορεία του, να τον χρίσει το ίδιο γρήγορα Head Chef σε ένα από τα πιο trendy εστιατόρια της Αθήνας, το “Nolan”, όπου και μπορεί κανείς να δοκιμάσει τις γευστικές προτάσεις αυτού του ανερχόμενου star της κουζίνας.


Επιτραπέζια! [Archive] - Lexilogia Forums\nLexilogia Forums > Playground > All play and no work > Επιτραπέζια!\nView Full Version : Επιτραπέζια!\n20-01-2016, 09:04 PM\nΤο κακό ξεκίνησε από το Cluedo. Ήμασταν μαζεμένοι ένα Σαββατόβραδο στο σπίτι, αναποφάσιστοι για το αν θα βγαίναμε ή όχι, όταν το μάτι κάποιου έπεσε σ’ ένα απομεινάρι των παιδικών χρόνων στριμωγμένο στο κάτω ράφι της βιβλιοθήκης. “Ρε σεις, θέλετε να παίξουμε κάνα επιτραπέζιο;” “Ποιο, αυτό;” είπε ο οικοδεσπότης. “Καθάριζαν οι γονείς μου την αποθήκη στο χωριό και μου το έφεραν πάνω. Άντε, ας παίξουμε.”\nΦυσικά υπάρχει ένα όριο στο πόσο μπορούν να διασκεδάσουν πέντε τριαντάρηδες μ’ ένα παιχνίδι που απευθύνεται σε δεκάχρονα, οπότε μετά από λίγες φορές το είχαμε ήδη αποσυνθέσει και η νίκη κατέληξε απλά θέμα ζαριών. Αλλά η ζημιά είχε γίνει.\nΛίγο πριν από εκείνα τα Χριστούγεννα βγήκε από το πατάρι ένα παλιό Risk. Παίχτηκε κι αυτό μέχρι τελικής πτώσης – των αντρών, που προφανώς δεν σκέφτηκαν ποτέ ότι αντί να βαράς δεξιά κι αριστερά είναι καλύτερα να βρίσκεις έναν σύμμαχο, να σκίζετε μαζί τους άλλους κι αφού τους πετάξετε έξω να σκιστείτε και μεταξύ σας. Δεν ανέλυσα ποτέ τη γοητεία που ασκούσε πάνω μου η εντελώς ευάλωτη Ευρώπη, αλλά την έπαιρνα και την υπερασπιζόμουν σθεναρά σε κάθε παιχνίδι. Κάποια στιγμή οι κατά τα άλλα φιλελεύθεροι και δημοκρατικοί άντρες της παρέας βαρέθηκαν να χάνουν συνεχώς απ’ τις γυναίκες, οπότε κομμένο και το Risk. Αν ψήνεται κανείς σας για κανένα τουρνουά, είμαι μέσα.\nΣτο μεταξύ μεσολάβησε η Πρωτοχρονιά και η είσοδός μου στον κόσμο του Τέξας Χόλντεμ, το οποίο όμως κατά αμοιβαία συμφωνία παίζεται σε εξαιρετικές περιπτώσεις: Πρωτοχρονιά, τριήμερα στο εξοχικό και τέτοια, και πάντα με σταθερή μπάνκα (το πολύ 10 ευρώ ο καθένας). Το πρόβλημα με το πόκερ είναι ότι μετά πέφτεις για ύπνο κι ονειρεύεσαι άσσους από χέρι, και το επόμενο πρωί την ώρα που πίνεις καφέ σκέφτεσαι “να στήναμε ένα τώρα;”. Κουνάς το κεφάλι σου να συνέλθεις, καταλαβαίνεις πώς καταλήγει ο κόσμος να χάνει τα σπίτια του, τρως ένα κουλουράκι και το αφήνεις για τον επόμενο χρόνο.\nΤέσσερις χειμώνες μετά, τα επιτραπέζια έχουν μετατραπεί σε πάθος. Από εκεί που παίζαμε περιστασιακά τα κλασικά παιχνίδια (Trivial, Taboo, Uno, Μονόπολη) ανακαλύψαμε σταδιακά έναν εντελώς νέο κόσμο, και τι απίστευτη χαρά να βρίσκεσαι με ανθρώπους που έχουν την ίδια πετριά μ’ εσένα και σερφάρουν περιχαρείς στο σάιτ της Κάισσας ψάχνοντας για νέους τίτλους. Βέβαια ένας σημαντικός παράγοντας που μας θέλγει όλους είναι το μαζί. Η χαρά του να βρίσκεσαι με ανθρώπους που τους ξέρεις καλά και δεν χρειάζεται να πείτε πολλά. Να ανοίγεις ένα καλό κρασί ή ένα καλό ουίσκι και να αράζεις.\nΓια να μην τα πολυλογώ, από τον Γενάρη του 2013 ξεκίνησε η κατηφόρα και στο μεταξύ έχουμε ανακαλύψει ένα σωρό τίτλους. Κάποιους τους αφήσαμε μετά την πρώτη χαρά, άλλοι εξακολουθούν να κάνουν τακτικές εμφανίσεις στα απογεύματά μας. Σε τυχαία σειρά:\nΟι Κυνηγοί της Νύχτας: Γρήγορο, πανεύκολο και κάθε φορά διαφορετικό – πραγματικό value for money. Οι αντίπαλες ομάδες είναι οι λυκάνθρωποι, τα βαμπίρ και οι άνθρωποι, σε αναλογίες που διαφέρουν ανάλογα με τον αριθμό των παικτών (π.χ. στους 6 παίκτες είναι 2-2-2, στους 7 είναι 2-2-3 κοκ). Οι παίκτες παίρνουν στην τύχη από μία κάρτα χαρακτήρα, καθένας από τους οποίους έχει και μια ειδική ικανότητα. Στόχος των λυκανθρώπων είναι εξοντώσουν τα βαμπίρ, στόχος των βαμπίρ να φάνε τους λυκανθρώπους, και στη μέση είναι οι άνθρωποι, καθένας από τους οποίους έχει τη δική του ατζέντα και υποστηρίζει όποιον τον συμφέρει κάθε φορά (οποιαδήποτε ομοιότητα με τη ρήση του Σοφοκλή είναι, φαντάζομαι, εντελώς εσκεμμένη). Σε γενικές γραμμές, τα βαμπίρ είναι “μπουριά”, έχουν δηλαδή την ευχέρεια να προκαλούν μεγαλύτερο damage. Οι λυκάνθρωποι είναι πιο stealthy: συνήθως ο καλύτερος τρόπος να τους παίξεις είναι να κρατήσεις χαμηλό προφίλ και να μην αποκαλύψεις τον χαρακτήρα σου παρά μόνο την τελευταία στιγμή, δένοντας τα χέρια του αντιπάλου με μια ικανότητα που σπάει κόκαλα. That being said, οι πιο συναρπαστικοί χαρακτήρες στο παιχνίδι είναι οι άνθρωποι, επειδή αποτελούν πάντα τον αστάθμητο παράγοντα. Μπορεί στόχος τους να είναι να πεθάνουν πρώτοι· να πεθάνουν τελευταίοι· να κερδίσουν αν κερδίσει ο παίκτης στα δεξιά τους, αλλά μία φορά στη διάρκεια του παιχνιδιού έχουν το δικαίωμα να αλλάξουν γνώμη και να συμμαχήσουν με τον παίκτη στα αριστερά τους· ή μπορεί απλά να πρέπει να μαζέψουν τέσσερις κάρτες εξοπλισμών και να μην τους ενδιαφέρουν καθόλου οι σκοτωμοί των υπολοίπων. Μόνο που φυσικά, αν ο παίκτης είναι καλός, θα σας τρολάρει αγρίως μέχρι να μην έχετε πια ιδέα για το ποιος είναι στ’ αλήθεια ο σκοπός του, και θα καταλήξετε να πλακώνεστε για τον αν πρέπει να τον σκοτώσετε ή όχι.\nΙδανικό όταν έχεις στην παρέα και κόσμο που δεν ασχολείται πολύ με τα επιτραπέζια, γιατί δεν χρειάζεται να εξηγείς εις μάκρος και μπορεί να το καταλάβει ο καθένας. Επίσης ιδανική λύση τα μαύρα βράδια που δεν μπορούμε να συμφωνήσουμε τι θα παίξουμε. Σ’ αυτό δεν λέει όχι κανείς.\nDixit: Πανέξυπνο παιχνίδι με υπέροχα ζωγραφισμένες κάρτες, όπου πρώτο ρόλο παίζει η φαντασία (και δεύτερο το πόσο καλά ξέρεις τους άλλους). Διαλέγεις μια κάρτα από το χέρι σου και λες ό,τι σου κατέβει: μια φράση, έναν στίχο, αν έχεις κέφι μπορείς να μας πεις και μια ιστορία. Οι υπόλοιποι παίκτες διαλέγουν μια από τις δικές τους κάρτες και σου τη δίνουν στα κρυφά. Τις απλώνεις όλες κάτω και τους αφήνεις να ψηφίσουν ποια απ’ όλες ήταν τελικά η δική σου. Αν δεν τη βρει κανείς, δεν παίρνεις κανέναν πόντο. Αν την βρουν όλοι, το αυτό. Αν ψηφιστούν άλλες κάρτες εκτός απ’ τη δική σου, οι πόντοι πηγαίνουν στους αντίστοιχους παίκτες. Αν έχετε καεί για ώρες και το έχετε τερματίσει όπως εμείς, κυκλοφορούν διάφορα expansion packs με νέες επιλογές.\nMysterium: Κυκλοφόρησε φέτος τα Χριστούγεννα κι έγινε αμέσως ανάρπαστο – εμένα μου το έκαναν δώρο κι ο φίλος τράβηξε των παθών του τον τάραχο για να το βρει. Είναι κάτι ανάμεσα σε Dixit και Cluedo, με τους παίκτες να παίζουν όλοι μαζί ενάντια στο παιχνίδι, με τη βοήθεια του ενός που έχει αναλάβει τον ρόλο του φαντάσματος. Προσπαθείτε να ανακαλύψετε τον δολοφόνο, το μέρος και το αντικείμενο της δολοφονίας, βασισμένοι σε ζωγραφισμένες κάρτες που σας δίνει το φάντασμα. Δεδομένου ότι το φάντασμα πρέπει να έχει κάθε φορά μόνο εφτά κάρτες στα χέρια του, υπάρχει περίπτωση εσείς να ψάχνετε τον κυνηγό και η καλύτερη κάρτα που μπορεί να σας δώσει να είναι ένα ροζ δελφίνι που πετάει (true story). Φαίνεται εύκολο, αλλά είναι εξαιρετικά δύσκολο, επειδή παίζεις με έξι πιθανούς συνδυασμούς και οι κάρτες είναι εντελώς σουρεαλιστικές.\nMystery of the Abbey: Ένας φόνος στο αβαείο, 24 καλόγεροι από τρία διαφορετικά τάγματα, βρείτε τον ένοχο – θυμίζει το Cluedo με ολίγο Όνομα του Ρόδου. Ο κάθε παίκτης παίρνει από μία κάρτα με όλους τους μοναχούς και διαγράφει έναν-έναν αυτούς που αποκλείει, μέχρι να φτάσει στον ένοχο. Αυτό που με γοήτευσε ήταν ότι είναι πολύ προσεγμένο. Το ταμπλό του παιχνιδιού αποτελείται από τους διαφορετικούς χώρους του μοναστηριού (Ecclesia, Confessorium, Cellulae, Scriptorium, Bibliotheca, Parlatorium, Crypta, Capitulum, Aula, Claustrum), καθένας από τους οποίους εξυπηρετεί κι έναν σκοπό. Ο κάθε γύρος αρχίζει με την Mass, κατά την οποία όλοι οι παίκτες συγκεντρώνονται στην Ecclesia και ανταλλάσσουν κάρτες μεταξύ τους. Οι κάρτες που μπορείς να τραβήξεις από τη Βιβλιοθήκη είναι πανίσχυρες, αλλά εκεί μέσα μπορείς να μπεις μόνο μία φορά, επειδή έχουν τίτλους και αποσπάσματα από απαγορευμένα συγγράμματα. Τέλειο για τεμπέλικα πρωινά στο χωριό μαζί με τον πρωινό καφέ.\nΠαλέρμο, το Μεγάλο Ξεκαθάρισμα: Το κλασικό Παλέρμο με μερικούς έξτρα χαρακτήρες. Το καλύτερο παιχνίδι για μεγάλη παρέα. Οι δολοφόνοι δολοφονούν, ο ρουφιάνος ρουφιανεύει και στα ενδιάμεσα ο γιατρός γιατρεύει. Δεν μου έχει τύχει πολλές φορές να δακρύσω από τα γέλια παίζοντας με δώδεκα άτομα, αλλά πραγματικά, αν οι βασικοί χαρακτήρες τύχουν σε ανθρώπους που δεν βαριούνται κι έχουν όρεξη να σε τρολάρουν, το αποτέλεσμα είναι εκπληκτικό.\nLove Letters: Λοιπόν, το Love Letters έχει ένα κουτί 10x10, καμιά δεκαπενταριά κάρτες και κάτι κόκκινα κουμπάκια. Επίσης έχει αμέτρητα βραβεία και ευθύνεται για άπειρες χαμένεςσοφά επενδυμένες ώρες της ζωής μας. Είναι εξαιρετικά απλό και παρόλα αυτά ευφυέστατο, απαιτώντας να συνδυάσεις λογική, στρατηγική και πετυχημένα educated guesses.\nΤο backstory είναι ότι η Πριγκίπισσα έχει κλειστεί στον πύργο της θρηνώντας την απώλεια της μητέρας της κι εσείς προσπαθείτε να της στείλετε ένα ραβασάκι πριν από τους υπόλοιπους επίδοξους γαμπρούς, χρησιμοποιώντας άτομα του περιβάλλοντός της, δηλαδή τις κάρτες χαρακτήρων του παιχνιδιού. Στην πράξη, πρέπει όταν θα τελειώσει το παιχνίδι να κρατάτε στα χέρια σας την κάρτα χαρακτήρα με την υψηλότερη αξία, ει δυνατόν και την ίδια την πριγκίπισσα. Δεδομένου ότι οι κάρτες είναι μόλις 16, ο κάθε χαρακτήρας κάνει κάτι διαφορετικό κι ότι όσο προχωράει το παιχνίδι έχεις μια σαφή εικόνα για τι κάρτες έχουν απομείνει στη στοίβα, η όλη υπόθεση είναι ένα τέλειο μείγμα τύχης και λογικής.\nΕίναι γρήγορο και πανεύκολο και το παίζουμε παντού, ακόμα και στην παραλία. Να σημειώσω ότι γενικά ως παρέα φροντίζουμε να αγοράζουμε διαφορετικά παιχνίδια ο καθένας, ώστε να έχουμε περισσότερες επιλογές, αλλά γι’ αυτό κάναμε την εξαίρεση και βασικά το έχουμε όλοι. Νομίζω ότι μπορεί να το βρει κανείς και στα Public. Παίζεται με 2-4 άτομα.\nMystery Express: Ακόμα ένα παιχνίδι τύπου Cluedo, αλλά πολύ πιο δύσκολο, επειδή όλα τα στοιχεία είναι διπλά. Σε περίπτωση που γελάσατε περιφρονητικά μπροστά σε μια τόσο ασήμαντη λεπτομέρεια, να σας πληροφορήσω ότι οι ίδιοι οι δημιουργοί αναγνωρίζουν τον σαδισμό τους, έχοντας δημιουργήσει ένα point system για την ανάδειξη του νικητή. Ναι, σωστά: νικητής δεν είναι όποιος βρει και τα τέσσερα στοιχεία, επειδή κάτι τέτοιο συμβαίνει μόνο όταν έχουμε τριπλή πλανητική σύγκλιση, αλλά αυτός που θα καταφέρει να βρει τα περισσότερα. Παρά την εκνευριστική του δυσκολία, ειδικά όταν παίζεις με pro που κάνουν τις κάρτες μαλλιοκούβαρα και σου δείχνουν συνεχώς την ίδια κρατώντας κρυφό το ζευγάρι της, σε ανταμείβει το πανέμορφο ταμπλό κι η αίσθηση ότι στο διπλανό κουπέ ταξιδεύει ο Ηρακλής Πουαρό μαζί με ολόκληρη την οικογένεια Άρμστρονγκ. Χρειάζεται περισσότερη στρατηγική από τα παιχνίδια του είδους του, επομένως παίζεται όταν είστε φρέσκοι και ξεκούραστοι κι έχετε όρεξη να στύψετε το μυαλό σας μέχρι τελικής πτώσης.\nTicket to Ride: Όταν το είδα σ’ ένα επεισόδιο του Bing Bang Theory, συνειδητοποίησα ότι έχουμε γίνει κι επισήμως nerds. Ο κάθε παίκτης έχει κρυφές κάρτες με διαδρομές, τις οποίες πρέπει να συμπληρώσει στήνοντας τα βαγόνια του στις αντίστοιχες θέσεις πριν τον προλάβουν οι άλλοι. Ναι, το ξέρω ότι ακούγεται βαρετό, αλλά δοκιμάστε να στήσετε μια υπερδιαδρομή από τη Βρέστη μέχρι την Αγία Πετρούπολη και τα ξαναλέμε. Πάρτε το και στο παιδί σας, θα γίνει ατσίδας στη γεωγραφία.\nA Game of Thrones: Ε, ναι, αυτό που καταλάβατε. Το GoT συναντά το Risk (δυστυχώς χωρίς δράκους). Για να πω την αλήθεια, δεν ξετρελάθηκα ιδιαίτερα, ίσως επειδή το παίξαμε μόνο μία φορά. Οι κανόνες μου φάνηκαν πολύ περίπλοκοι και βασικά ο παίκτης πρέπει να έχει στο μυαλό του ένα σωρό πράγματα – όπως όταν διαβάζεις τα βιβλία, ένα πράγμα. Επίσης έχω την αίσθηση ότι είναι λίγο imbalanced: αν π.χ. πάρεις τον κατάξερο Βορρά, δεν έχεις και πολλές ελπίδες να κερδίσεις. Υποψιάζομαι ότι οι πιο δυνατοί είναι οι Γκρέιτζοϊ, αλλά για να καταλάβεις τους κανόνες των πλοίων χρειάζεσαι μεταπτυχιακό στα λοτζίστικς, οπότε η δύναμή τους πάει λιγάκι στράφι. Επίσης οι Λάνιστερ κάθονται σε μια εύφορη κοιλάδα με τους φλώρους του Χαϊγκάρντεν από κάτω, οπότε το μόνο που χρειάζεται είναι να το παίξουν φιλαράκια με τους γείτονες μέχρι να μαζέψουν αρκετές προμήθειες για να τους κάνουν ντου. Χμ, τώρα που τα γράφω όλα αυτά, βλέπω σιγά-σιγά τις ομοιότητες.\nΕν πάσει περιπτώσει, τη μία και μοναδική φορά που παίξαμε πήρα τους Λάνιστερ επειδή δεν τους ήθελε κανένας άλλος. They send their regards. :devil:\nMansions of Madness: Εδώ μπαίνουμε σιγά-σιγά στα σκληρά, κι από εκεί αρχίσαμε να γνωρίζουμε ένα ολοκαίνουργιο genre παιχνιδιών, που μας οδήγησε με μαθηματική ακρίβεια στην καταστροφή. Στο MoM όλοι οι παίκτες παίζουν ενάντια στον keeper, ο οποίος έχει αφιερώσει το μισό του απόγευμα για να διαβάσει την υπόθεση, να στήσει το παιχνίδι και να ετοιμάσει τους γρίφους στο διπλανό δωμάτιο, με μοναδική του ανταμοιβή την τεράστια ικανοποίηση να βλέπει τους φίλους του να πλακώνονται για το αν αξίζει να ασχοληθούν με το τέρας ή να πάνε να πάρουν το artifact (απάντηση: και τα δύο για να είστε σίγουροι), ενώ σιγοπίνει το ουίσκι του χαμογελώντας σαρδόνια και τραγουδώντας “dance, little puppets, dance”.\nΣτα σοβαρά, είναι παιχνιδάρα. That is, αν δεν έχεις πρόβλημα να χάνεις, επειδή είναι τρομερά δύσκολο να νικήσεις τον keeper αν δεν το θέλει αυτός. Το παιχνίδι τον εφοδιάζει μ’ ένα σωρό δεινά που μπορεί να σου πετάξει στο κεφάλι, από χαλασμένα φώτα σ’ ένα υπόγειο που σου μειώνουν τις ικανότητες μέχρι mind conditions που σε κάνουν να χτυπάς τους συμπαίκτες σου, ενώ εσύ πορεύεσαι με μοναδικά σου εφόδια τα όπλα και το ζάρι σου. Good luck.\nΗ κάθε υπόθεση είναι διαφορετική, με το ταμπλό να αλλάζει αναλόγως. Οι περισσότεροι χάρτες απεικονίζουν ευχάριστες τοποθεσίες, όπως στοιχειωμένες επαύλεις, μυστήρια εκπαιδευτικά ιδρύματα όπου γίνονται σατανικά πειράματα, κήπους όπου δεν θα ήθελες να περπατήσεις ούτε τη μέρα κλπ. Οι παίκτες διαλέγουν από έναν ερευνητή, μουρμουρίζουν μερικές αόριστες απειλές στον keeper και ξεκινούν την ζοφερή τους πορεία.\nΕλάχιστη διάρκεια: τέσσερις ώρες. Βαθμός εθισμού: τεράστιος. Αν έχουμε νικήσει τον keeper; Μία φορά. Υποψιάζομαι ότι μας τη χάρισε. Ναι, έχουμε φανταστικό keeper.\nEldritch Horror: Τα σκληρά που λέγαμε πιο πάνω. Απόγονος του θρυλικού Arkham Horror, είναι η βερσιόν με τον παγκόσμιο χάρτη. Εδώ όλοι οι παίκτες παίζουν ενάντια στο παιχνίδι. Η υπόθεση είναι φαινομενικά απλή: ένα πανάρχαιο τέρας ξυπνάει κι επέρχεται η καταστροφή, την οποία οι ερευνητές προσπαθούν να αποτρέψουν ταξιδεύοντας στην υδρόγειο, παλεύοντας με τέρατα, λύνοντας μυστήρια (δηλαδή ολοκληρώνοντας αποστολές) και κλείνοντας πύλες. Τα τέρατα κι οι υποθέσεις είναι εμπνευσμένα από τον κόσμο του Λάβκραφτ και οι ήρωες είναι εκπληκτικοί. Η μεγαλύτερη πρόκληση δεν είναι να έχεις τύχη στα ζάρια, αλλά να αντιληφθείς τις δυνατότητες του κάθε χαρακτήρα και να τους συνδυάσεις μεταξύ τους. Υπάρχουν ήρωες που δέρνουν, άλλοι που ρίχνουν ξόρκια, άλλοι που κάθονται σ’ ένα μέρος και παίζουν μόνο σαπόρτ. Υπάρχουν και ήρωες που σου φαίνονται μέτριοι με την πρώτη ματιά, αλλά αν τους πάρεις με σκοπό να τους χτίσεις θα γίνουν αχτύπητοι. Ο καθένας είναι εξίσου πολύτιμος, αλλά αν για να κερδίσετε πρέπει να σκοτωθείς και να πάρεις άλλον χαρακτήρα, so be it. Θα το κάνεις. Το team spirit είναι το παν. Μην το παίξετε με τύπους που την έχουν δει ρόμποκοπ και θέλουν να γίνουν οι ήρωες της ημέρας κάνοντας τα πάντα, γιατί θα σας σπάσουν τα νεύρα. Και βασικά θα χάσετε.\nΑν το καλοσκεφτείς, το να σε κερδίζει ένα ταμπλό παιχνιδιού σε κάνει να νιώθεις μεγάλος λούζερ, ενώ το να το κερδίζεις εσύ (και να χαίρεσαι) σου προκαλεί περίπου το ίδιο συναίσθημα. Όταν μπήκα μια Δευτέρα πρωί στο γραφείο και ανακοίνωσα θριαμβευτικά ότι “νικήσαμε τον Κθουλού με το doom στο 9”, το κατάλαβα κι εγώ. Αλλά μόλις αγοράσαμε το expansion της Αρκτικής. Το παιχνίδι σκίζει – κι ας έχει μέση διάρκεια τέσσερις ώρες.\nΛοιπόν, αυτά είναι τα δικά μας αγαπημένα. Τα δικά σας ποια είναι; Οι εμπνεύσεις και οι συνεισφορές σας θα εκτιμηθούν δεόντως!\nΤέλεια! Πολύ σας ζηλεύω :-) :-) Εμείς έχουμε κάνει πολλές ολονυκτίες με το Παλέρμο, και έχουμε το Risk σε κάθε πιθανή παραλλαγή, αλλά πέραν αυτού ουδέν :-D\nΕγώ προτάσεις δεν έχω, αλλά μπράβο, φανταστικό ποστ!\n21-01-2016, 10:49 AM\nΠρος στιγμή με έκανες να αναρωτηθώ μήπως οι δεκάδες χιλιάδες ώρες που έχω αφιερώσει στο σκάκι έπρεπε να έχουν κατανεμηθεί και σε άλλα παιχνίδια.\nΠρος στιγμή όμως, και μόνο... :)\n21-01-2016, 12:03 PM\nΠολύ ωραίο, Crystal! :up:\nThe Board Game Geek (https://boardgamegeek.com/). Και για εντελώς πωρωμένους:\nWhat is the most complex board game on the planet? (https://www.quora.com/What-is-the-most-complex-board-game-on-the-planet)\nThe 9 Most Insane Board Games of All Time (http://www.cracked.com/article_19749_the-9-most-insane-board-games-all-time.html)\nMost complicated board game ever - Rhett & Link (https://www.wikiwand.com/en/Rhett_and_Link)\n22-01-2016, 01:23 AM\nThe most comlicated board game κατά τη δική μου γνώμη, το Advanced Squad Leader της Άβαλον Χιλ.\nΣύντομο απντέιτ με μία μόνο προσθήκη (μας έφαγε το Νέτφλιξ): Mansions of Madness τώρα και σε ηλεκτρονική έκδοση. Απαραίτητη προϋπόθεση να έχετε τις κάρτες και το ταμπλό από το φυσικό παιχνίδι. Κατεβάζετε την εφαρμογή και ξεκλειδώνετε τις καινούργιες υποθέσεις, στήνετε το λάπτοπ στη μια άκρη του τραπεζιού και ξεκινάτε.\nΙδανική λύση για τον κουρασμένο keeper που μπορεί να το φχαριστιόταν και ως ο κακός της παρέας, αλλά ήθελε βρε αδερφέ να περάσει κι αυτός στη δράση απ' την απέναντι πλευρά του φράχτη. Υποθέσεις με βαθμό δυσκολίας ανάλογα με τη διάθεσή σας (από δυο αστέρια για όταν είστε ψιλοκουρασμένοι μέχρι πέντε για όταν σας πιάνουν τα μαζοχιστικά σας). Μπόνους για τους σκληροπυρηνικούς η απόκοσμη μουσική της εφαρμογής.


Προγνωστικά Αγγλία: Με Γουέστ Χαμ και Γουλβς - Προγνωστικά Άρχοντας\nΔύο επιλογές περιλαμβάνουν τα Προγνωστικά Αγγλία Πρέμιερ Λιγκ, σήμερα Σάββατο για το πρόγραμμα της 32ης αγωνιστικής. Οι αποδόσεις είναι με ΒΕΤ365 προσφορές* .\nΝιούκαστλ - Γουέστ Χαμ (14:30)\nΝιούκαστλ: Επικράτησε με ανατροπή εκτός έδρας της Μπέρνλι, με το 2-1 να δίνει πολύτιμη βαθμολογική ανάσα. Επιστροφή στις επιτυχίες μετά από επτά (4 ισοπαλίες, 3 ήττες) αγωνιστικές, αποσπάστηκε στο +6 από τη ζώνη του υποβιβασμού. Απέτυχε να κρατήσει το μηδέν στις τέσσερις τελευταίες υποχρεώσεις στην Πρέμιερ Λιγκ.\nΕκτός αποστολής οι Λάσελς, Σερ (αμυντικοί), Χέιντεν και Φρέισερ (μέσοι).\nΓουέστ Χαμ: Νίκησε εντός έδρας με σκορ 3-2 τη Λέστερ, παραμένοντας στην 4η θέση της βαθμολογίας. Συνεχίζει να δίνει μάχη για την έξοδο στο Τσάμπιονς Λιγκ, πλέον απέχει στο -1 από την τρίτη θέση. Μετράει έξι τρίποντα στις 10 πρόσφατες αγωνιστικές, σε αυτό το διάστημα απέτυχε να σκοράρει σε δύο παιχνίδια.\nΣυνεχίζουν εκτός οι βασικοί Ράις (χαφ) και Αντόνιο (επιθετικός). Αμφίβολος ο μπακ Κρέσγουελ.\nΕΚΤΙΜΗΣΗ: Η Γουέστ Χαμ παίζει με την ψυχολογία στα ύψη, τη στιγμή που η Νιούκαστλ δεν πείθει αγωνιστικά. Επιλογή το διπλό (2) με 2.05 απόδοση στην Bet365.\nΓουλβς - Σέφιλντ Γιουνάιτεντ (22:15)\nΓουλβς: Επέστρεψε στις νίκες μετά από πέντε αγωνιστικές, με το εκτός έδρας 1-0 απέναντι στη Φούλαμ. Πλέον βρίσκεται στο +12 από τις θέσεις υποβιβασμού, πρακτικά έχει ξεμπερδέψει με την υπόθεση παραμονή στην Πρέμιερ Λιγκ. Το No Goal εμφανίστηκε στις τρεις από τις τέσσερις τελευταίες αγωνιστικές.\nΘα απουσιάσουν οι Μπολί (στόπερ), Ρούμπεν Νέβες (χαφ), Πέδρο Νέτο και Ραούλ Χιμένες (επιθετικοί).\nΣέφιλντ Γιουνάιτεντ: Ηττήθηκε με κάτω τα χέρια και σκορ 3-0 στην εντός έδρας αναμέτρηση με την Άρσεναλ. Παραμένει σταθερά στην τελευταία θέση της βαθμολογίας, διαδικαστικού χαρακτήρα τα υπόλοιπα παιχνίδι μέχρι το φινάλε της φετινής σεζόν.\nΣκοράρει με το σταγονόμετρο, βρήκε δίχτυα μόλις 17 φορές στην Πρέμιερ Λιγκ σε 31 αγωνιστικές. Συνεχίζει εκτός πλάνων ο τραυματίας Μπέργκε (χαφ).\nΕΚΤΙΜΗΣΗ: Η Γουλβς θα επιδιώξει να τερματίσει όσο το δυνατόν πιο ψηλά μπορεί στη βαθμολογία. Καταδικασμένη η ουραγός Σέφιλντ Γιουνάιτεντ, ποντάρισμα στο Over 1.5 Goal της Γουλβς με 2.00 απόδοση στην Bet365.\nPrevious : Προγνωστικά Superleague: Τελικοί για ΟΦΗ και Παναιτωλικό\nNext : Προγνωστικά Bundesliga Γκλάντμπαχ – Άιντραχτ Φρανκφούρτης


Λόφοι τα σκουπίδια στην Αθήνα - Δεν κάνει πίσω η ΠΟΕ-ΟΤΑ\nΠρώτη καταχώρηση: Δευτέρα, 26 Ιουνίου 2017, 07:42\nΣε μείζον πρόβλημα έχει εξελιχθεί το θέμα με τα σκουπίδια στους δρόμους της Αθήνας, αν και, όπως έχει γίνει γνωστό, ένας μικρός αριθμός απορριμματοφόρων αναμένεται να επιστρέψει στους δρόμους για την αποκομιδή τους, λόγω της αναστολής της απεργίας από την ΠΟΠ - ΟΤΑ.\nΣημειώνεται πως η ΠΟΕ- ΟΤΑ διαχωρίζοντας τη θέση της από την ΠΟΠ-ΟΤΑ αποφάσισε τη συνέχιση των κινητοποιήσεών της τουλάχιστον έως την Πέμπτη.\nΣήμερα αναμένεται να κατατεθεί στη Βουλή η νομοθετική ρύθμιση από τον υπουργό Εσωτερικών, την οποία απέρριψε η ΠΟΕ - ΟΤΑ, καθώς, όπως τονίζει, «οδηγεί τους 10.000 εργαζομένους στον δρόμο».\nΗ Εκτελεστική Επιτροπή της ΠΟΕ - ΟΤΑ έχει ανακοινώσει πως θα δώσει έκτακτη συνέντευξη Τύπου στις 10.00, όπου οι εργαζόμενοι στους δήμους θα δημοσιοποιήσουν τη δική τους πρόταση προς τον υπουργό Εσωτερικών Πάνο Σκουρλέτη για τα προβλήματα που αντιμετωπίζουν.\nΑπό τη μεριά τους, οι εκπρόσωποι των εργαζομένων προκήρυξαν στάση εργασίας από τις 11.00 έως το τέλος της πρωινής βάρδιας, ενώ αποφάσισαν και την πραγματοποίηση συλλαλητηρίων στις πρωτεύουσες των νομών της χώρας.\nΤο ραντεβού στην Αθήνα θα πραγματοποιηθεί στις 11.30 στην πλατεία Καραΐσκάκη και θα ακολουθήσει πορεία προς τη Βουλή και το Υπουργείο Εσωτερικών.\nΣήμερα επίσης συνεδριάζει και η ΚΕΔΕ, με τον πρόεδρό της Γιώργο Πατούλη να εκφράζει επιφυλάξεις για αδιευκρίνιστα σημεία της ρύθμισης.\nΤελευταία ενημέρωση: Δευτέρα, 26 Ιουνίου 2017, 10:13